
1.  UVOD 

Galileo  je  europski  sustav  satelitske  navigacije  posebno  namijenjen  za  javno 
korištenje.  Stvoren  je  kao  zajednička  inicijativa  Europske  Komisije  i  Europske 
Svemirske  Agencije  (ESA)  kao  nezavisni  satelitski  sustav  koji  će  nuditi  najmodernije 
usluge  s  izuzetnom  točnošću,  dostupnošću,  cjelovitosti  podataka  i  servisnim 
garancijama.  Najprije  izveden  kao  javno-privatno  partnerstvo,  način  financiranja  ovog 
sustava  krajem  2007.  godine  pretvorio  se  u  sustav  javnog  financiranja. 

Galileo  program  ima  tri  faze: 

1 .  Definicija 

2.  Razvoj  i  potvrđivanje  u  orbiti 

3.  Potpuna  implementacija  i  operacije. 

Definicija  je  završena  u  2003.  s  utvrđenim  osnovnim  specifikacijama  sustava. 
Potvrda  sustava  izvesti  će  se  slanjem  4  satelita  kao  zastupnike  cjelokupne  konstelacije 
zajedno  s  zemaljskim  stanicama  i  kontrolnim  centrima.  Ranije  u  ovoj  fazi  biti  će  poslani 
elementi  za  potvrđivanje  u  orbiti  (GIOVE-A  i  B  zajedno  s  pripadajućim  zemaljskim 
segmentima).  U  nastavku  faze  potvrđivanja  u  orbiti  Galileo  će  krenuti  s  punom 
implementacijom  uz  cjelokupnu  mrežu  zemaljskih  stanica  i  preostalih  26  satelita  prema 
završnoj  konstelaciji  koja  se  planira  za  2013.  godinu.  U  sklopu  posljednje  faze  izvoditi 
će  se  rutinske  operacije,  dok  se  održavanje  sustava  planira  u  razdoblju  od  sljedećih  20 
godina. 

Tema  ovog  diplomskog  rada  je  „Tehnička  struktura  i  usluge  satelitskog 
navigacijskog  sustava  Galileo".  Cilj  mu  je  prikazati  specifičnosti  ovog  sustava  i  njegove 
tehnološke  prednosti  u  budućoj  globalnoj  satelitskoj  navigaciji.  Specifičnosti  postoje  u 
skoro  svim  segmentima  tehnologije  ovog  sustava,  od  same  strukture  korisnog  tereta 
satelita,  raspodjele  navigacijskih  signala,  do  varijabilnosti  novih  usluga  za  buduće 
korisnike  i  kombinacijama  s  postojećim  satelitskim  navigacijskim  sustavima. 


Sukladno  tome,  diplomski  rad  je  podijeljen  na  sljedeća  poglavlja: 

1.  Uvod 

2.  Struktura  sustava 

3.  Usluge  sustava 

4.  Galileo  i  ostali  navigacijski  sustavi 

5.  Zaključak 

6.  Popis  kratica 

7.  Literatura 

U  drugom  poglavlju  obrađena  je  struktura  Galileo  sustava  s  podjelom 
komponenata  prema  područjima  djelovanja,  te  unutarnje  podjele  sustava  na  svemirski, 
zemaljski  i  korisnički  segment  strukture.  Naglasak  je  stavljen  na  satelitski  koristan  teret  i 
navigacijske  signale.  Nevezano  za  krajnju  izvedbenu  strukturu  sustava  obrađene  su 
teme  simulacijskih  i  probnih  elemenata,  kao  sustavi  pripreme  i  uvoda  u  Galileo  program. 

U  poglavlju  „Usluge  sustava"  navedena  je  podjela  prema  razinama  usluga  i 
raspolaganju  Galileo  signalima,  gdje  su  jasno  definirane  kategorije  usluga.  U  nastavku 
su  prikazane  neke  od  primjena  koje  se  trenutno  razrađuju  u  najvećoj  mjeri,  ujedno 
pružajući  najveće  benificije  za  širok  spektar  korisnika. 

U  četvrtom  poglavlju  opisan  je  Galileo  sustav  kao  dio  usluge  s  ostalim  sustavima 
globalne  satelitske  navigacije  i  globalnim  i  regionalnim  sustavima  poboljšanja  signala. 
Poseban  značaj  ima  europski  sutav  poboljšanja  EGNOS,  kao  preteča  Galileo  sustavu, 
te  globalni  sustav  pozicioniranja  GPS  kao  zaseban  i  neovisan  postojeći  sustav 
satelitske  navigacije.  Kao  idealna  usluga  obrađena  je  kombinacija  Galileo  i  GPS 
sustava,  uz  prikaz  višestrukih  beneficija  za  oba  sustava  i  korisnike  diljem  svijeta. 

Podaci  korišteni  za  izradu  ovog  diplomskog  rada  preuzeti  su  s  javno  dostupnih 
tehničkih  i  službenih  dokumenata  Europske  Svemirske  Agencije  i  Europske  Komisije,  te 
ostalih  izvora  na  Internetu  koji  su  na  sličan  način  obrađivali  ovu  tematiku. 


2.  STRUKTURA  SUSTAVA 

Satelitski  navigacijski  sustav  Galileo  uključuje  globalne,  regionalne  i  lokalne 
komponente. 

Globalne  komponente  su  jezgra  sustava,  a  sadrže  satelitski  sustav  i  zemaljski 
sustav  kontrole  i  misije  satelita.  Satelitski  sustav  sastoji  se  od  platforme  i  korisnog 
tereta,  a  ujedno  stvara  i  navigacijske  signale.  Osnovni  dijelovi  zemaljskog  segmenta  su 
kontrolni  centri,  sustav  senzorskih  stanica  te  servisni  centar. 

Lokalne  komponente  se  mogu  koristiti  u  svrhu  povećanja  performansi  Galileo 
sustava  lokalno,  u  vidu  poboljšanja  samog  signala  ili  korištenjem  dodatne  infrastrukture. 

Regionalne  komponente  omogućavaju  regijama  izvan  Europe  korištenje  Galileo 
usluga  uz  dodatnu  infrastrukturu. 

Pod  ostalim  komponentama  važno  je  navesti  korisnički  segment  koji  sadrži 
uređaje  za  primanje  i  obradu  Galileo  signala  i  signala  iz  ostalih  sustava  u  svrhu 
korištenja  Galileo  usluga. 

Simulacijski  sustavi,  te  platforme  za  ispitivanje  sa  pripadajućim  zemaljskim 
segmentima  važan  su  faktor  u  Galileo  infrastrukturi,  bez  kojih  krajnja  verzija  sustava  ne 
bi  bila  toliko  napredna. 


2.1.  Globalne  komponente 

Globalne  komponente  sadrže  svemirski  segment  i  pripadajući  zemaljski 
segment,  a  predstavljaju  nužnu  infrastrukturu  za  omogućavanje  Galileo  izvedbe. 

2.1.1.  Sateliti 

Galileo  svemirski  segment  će  se  sastojati  od  konstelacije  od  ukupno  30  satelita  u 
srednjoj  zemljinoj  orbiti  {Medium  Earth  Orbit  -  MEO),  od  kojih  su  3  satelita  rezervna. 
Takva  konstelacija  se  naziva  Walker-ovom  27/3/1  konstelacijom. 

Sateliti  sadrže  platformu, 
koristan  teret  za  navigaciju  i 
koristan  teret  za  usluge 
traganja  i  spašavanja 
{Search  &  Rescue  -  SAR). 
Svaki  satelit  će  odašiljati 
precizne  vremenske  signale 
zajedno  sa  podacima  za 
sinkronizaciju  satova, 
astronomskim  kalendarom  i 
ostalim  podacima. 

Slika  1 .  VValker  konstelacija  Galileo  satelita 

Galileo  konstelacija  je  optimizirana  na  sljedeće  specifikacije: 
o    Visina  satelita  od  23222  km 
o    Nagib  orbite  od  56°  u  odnosu  na  ekvator 
o    Tri  ravnomjerno  rasprostranjene  orbitne  ravnine 
o    9  radnih  satelita  ravnomjerno  rasprostranjenih  u  svakoj  ravnini 


o    1  rezervni  satelit  (radni)  u  svakoj  orbitnoj  ravnini. 


Galileo  sateliti  su  sateliti  srednje  veličine,  dimenzija  (d  x  š  x  v)  2.7  x  1.2  x  1.1  m, 
težine  680  kg  i  snage  od  1.6  kW.  Razmak  krila  sa  solarnim  ćelijama  je  13  metara. 
Geometrija  satelita  je  prilagođena  za  lansiranje  više  satelita  odjednom  (do  8)  sa  Ariane 
ili  slične  letjelice  {Proton,  Soyuz,  Zenit). 


Slika  2.  Lansiranje  Galileo  GIOVE-A  satelita  Soyuz  letjelicom 

Lansiranja  manjeg  broja  satelita  su  namijenjena  za  zamjenu  zakazalih  satelita  i 
za  početnu  fazu  testiranja  Galileo  sustava.  Tijelo  satelita  rotira  oko  svoje  osi  s  Zemljom  i 
tako  dopušta  svojim  solarnim  pločama  rotiranje  i  pokazivanje  izravno  prema  Suncu. 

2.1.2.  Koristan  teret 


Koristan  teret  sastoji  se  od  sekcije  mjerenja  vremena,  sekcije  za  generiranje 
signala  i  sekcije  za  slanje  signala.  U  koristan  teret  ubrajaju  se  i  antene  za  SAR  usluge. 


Sekcija  za  mjerenje  vremena  sadrži  dvije  vrste  satova,  manji  rubidijev  atomsl<i 
sat  i  glavni,  vodikov  IVIASER  sat  {Mikrovalna  Amplifikacija  kroz  Stimuliranu  Emisiju 
Radijacije). 

Jedan  satelit  istodobno  nosi  dva  sata  od  svake  vrste,  ali  samo  jedan  od  svake 
vrste  može  raditi  u  bilo  kojem  trenutku. 

Rubidijev  atomski  frekvencijski  standard  {RAFS)  sat  poznat  je  iz  komercijalne 
upotrebe  u  komunikacijskim  mrežama. 

Pasivni  vodikov  MASER  sat  {Passive  Hydrogen  MASER  -  PHM)  je  novorazvijena 
tehnologija  za  precizno  mjerenje  vremena  koja  pokazuje  veliku  pouzdanost  i  stabilnost 
frekvencije  zbog  čega  je  upravo  PHM  izabran  kao  glavni  {Master)  sat  u  Galileo 
navigacijskom  korisnom  teretu. 


Galileo  satovi: 


RAFS 


PHM  (Master) 


Težina: 


1.4  kg 


15  kg 


Obujam: 


1.3  1 


25  1 


Potrošnja  snage: 


20  W 


Točnost: 


10ns/24h 


60  W 


1  ns/24h 


Korekcija: 


svakih  2  h 


nakon  više  od  8  h 


Oscilacijska 
frekvencija: 


6.2  GHz 


1.4  GHz 


Tablica  1 .  Usporedba  RAFS  i  PHM  satova 


u  normalnim  uvjetima,  radni  IVIASER  sat  proizvodi  referentnu  frel<venciju  iz  koje 
se  generira  navigacijski  signal.  Ako  ovaj  sat  zakaže,  radni  rubidijski  sat  bi  istovremeno 
preuzeo  i  preostala  dva  rezervna  sata  bi  proradila.  Sa  četiri  sata  generiranje  signala  je 
garantirano  u  bilo  koje  vrijeme. 

Sekcija  za  generiranje  signala  je  odgovorna  za  navigacijske  signale.  Signali  se 
sastoje  od  skupine  kodova  udaljenosti  koji  se  prvo  kombiniraju  sa  relevantnim 
navigacijskim  porukama,  a  nakon  toga  pretvaraju  i  poboljšavaju  prije  slanja  u  sekciju  za 
odašiljanje.  Navigacijski  signali  sadrže  informaciju  o  položaju  satelita  u  orbiti 
(astronomski  kalendar)  i  referentne  podatke  o  vremenu. 

Dvije  razvojne  strategije  su  pomogle  pri  provođenju  dizajniranja  Galileo  signala: 
jedinica  za  generiranje  navigacijskog  signala  {Navigation  Signal  Generation  Unit  - 
NSGU)  i  jedinica  za  generiranje  frekvencije  i  pretvaranje  signala  {Frequency  Generation 
and  Up-Conversion  Unit).  Te  jedinice  generiraju  navigacijske  signale  koristeći  unose  iz 
jedinice  za  praćenje  satova,  podatke  poslane  uzlaznom  vezom  i  podatke  o  cjelovitosti  s 
C-pojasne  antene.  Navigacijski  signali  se  tada  pretvaraju  u  L-pojas  za  odašiljanje 
korisnicima. 

Sekcija  za  odašiljanje  signala  pojačava  nosače  četiri  navigacijska  signala  u  dva 
frekvencijska  pojasa  do  50  Wpo  svakom  signalu,  pomoću  poluvodičkih  pojačala  snage 
{Solid  State  PovverAmplifier-  SSPA). 

Poluvodička  pojačala  snage  se  preferiraju 
radi  njihove  robusnije  izrade. 

o  Dimenzije:  1 07  x  239  x  62  mm 

o  Masa:  1300  g 

o  Izlazna  snaga:  50  W  (po  signalu) 

o  Potrošnja  energije:  125  W 

Signali  se  dalje  kombiniraju  u  izlazni 
multipleksor  i  dovode  do  antene  za 
odašiljanje. 


Slika  3.  Galileo  pojačalo  snage 

Galileo  navigacijska  antena  je  dizajnirana 
da  zrači  navigacijski  signal  prema  tlu  i  da 
omogući  pokrivanje  cijele  vidljive  površine 
Zemlje. 

o    Dimenzije:  1.4  X  1.6x0.2  m 

o    Masa:  8-10  kg 

o    Dobitak  antene:  15  dB. 


Slika  4.  Galileo  navigacijska  antena 

Za  SAR  korisni  teret  posvećena  je  posebna  pažnja  na  antensku  jedinicu,  koja 
kombinira  odašiljanje  i  primanje  dvaju  različitih  frekvencijskih  pojaseva,  od  kojih  je 
jedan  jako  blizu  navigacijskom  pojasu. 

2.1.3.  Navigacijski  signali 

Galileo  će  omogućiti  10  navigacijskih  signala  i  1  SAR  signal.  Prema  dogovoru  s 
Međunarodnom  telekomunikacijskom  Udrugom  {International  Telecommunication  Union 

-  ITU)  i  prema  njihovim   propisima,   Galileo  navigacijski  signali  emitirati  će  se   u 
dodijeljenim  RNSS  {Radio  Navigation  Sateilite  Service)  pojasevima,  dok  će  SAR  signal 

-  biti  emitiran  u  jednom  od  frekvencijskih  pojaseva  rezerviranih  za  hitne  službe  (1544  - 
1545  MHZ-L6  pojas). 


.v<^^ 


a^'^^ 


r/H^'U 


Grafikon  1 .  Galileo  navigacijski  signali 


četiri  navigacijska  signala  će  se  emitirati  u  frekvencijskom  pojasu  od  1164  - 
1215l\/IHz(E5A-E5B): 

•  Jedan  par  signala  sa  središtem  na  1176.45  MHz,  u  frekvencijskom  rasponu  od 
1164- 1188  MHz(E5A): 

o    1  signal  koji  nosi  navigacijsku  poruku  s  manjom  količinom  podataka,  25 

bps  (bita  po  sekundi)  -  0 
o    1  signal  bez  podataka,  takozvani  pilot  signal,  pomaknut  za  90°  u  odnosu 

na  prethodni  signal  -  0 

•  Drugi  par  signala  sa  središtem  na  1207.14  MHz,  u  frekvencijskom  rasponu  od 
1188 -1215  MHz  (E5B) 

o    1  signal  koji  nosi  navigacijsku  poruku  od  125  bps  koji  također  podržava 

poruke  o  cjelovitosti''  i  SAR  podatke  -  (D 
o    1  pilot  signal  pomaknut  za  90°  u  odnosu  na  prethodni  signal  —    (3) 
Signali  u  E5A  i  E5B  su  usklađeno  generirani  i  tako  daju  mogućnost  da  se 
obrađuju    zajedno    radi    povećanja    točnosti    i    smanjivanja    ometanja    od    drugih 
navigacijskih  sustava. 

Tri  navigacijska  signala  će  se  emitirati  u  frekvencijskom  pojasu  od  1260  -  1300 
MHz,  sa  središtem  na  1278.75  MHz. 

o  1  signal  podijeljenog  spektra  s  kriptografskom  zaštitom  odobrenom  od  strane 
državne  vlasti,  namijenjen  za  vladine  aplikacije.  Ovaj  signal  zahtjeva  kontinuitet  u 
pružanju  usluge  čak  i  u  kriznim  situacijama  -  (D 

•  Jedan  par  signala  zaštićen  komercijalnom  kriptografskom  zaštitom  koji  pružaju 
visoku  razinu  rješavanja  nejasnoća  pokazivanja  kod  različitih  aplikacija,  među 
kojima  su: 

o    1  signal  koji  nosi  navigacijsku  poruku  od  500  bps  s  dodanim  vrijednostima 

za  komercijalnu  primjenu  -  © 
o    1  pilot  signal  u  istoj  fazi  kao  i  prethodni  signal  -  (?) 


^   Cjelovitost  je  sposobnost  sustava  da  na  vrijeme  daje  upozorenja  korisniku  u  slučaju  kada  nije  u 
mogućnosti  ispuniti  zahtjevane  uvjete  točnosti. 


Tri  navigacijska  signala  će  se  emitirati  u  frekvencijskom  pojasu  od  1559  -  1591 
IVIHz  (E2  -  LI  -  E1)  sa  središtem  na  1575.42  IVI  Hz. 

o    1  fleksibilni  signal  podijeljenog  spektra  s  kriptografskom  zaštitom  odobrenom  od 
strane  državne  vlasti,  namijenjen  za  vladine  aplikacije.  Ovaj  signal  zahtjeva 
kontinuitet  u  pružanju  usluge  čak  i  u  kriznim  situacijama,    a  sadrži  dva  različita 
valna  oblika  -  (Š) 
•    Jedan  par  signala  u  frekvencijskom  pojasu  već  korištenom  kod  GPS-a: 

o    1  signal  koji  nosi  navigacijsku  poruku  od  125  bps  koji  podržava  poruke  o 

cjelovitosti  i  SAR  poruke  -  (D 
o    1  pilot  signal  u  istoj  fazi  kao  i  prethodni  signal  -  (Jg) 

Svaki  navigacijski  signal  sastoji  se  od  kodova  udaljenosti  i  pripadajućih  podataka. 
Kod  udaljenosti  je  slijed  od  -1  i  +1  sa  specifičnim  karakteristikama  u  vremenu,  tj.  dužini 
koda  i  frekvenciji.  Postoji  jedan  jedinstven  slijed  za  svaki  signal  koji  dolazi  iz  svakog 
satelita  zasebno.  Kodovi  udaljenosti  su  ili  javno  poznati,  u  tom  slučaju  je  kod  objavljen  ili 
poznati  samo  ovlaštenim  korisnicima,  kada  je  kod  pod  kriptografskom  zaštitom.  Postoje 
tri  tipa  kodova  udaljenosti: 

o    Kod  s  otvorenim  pristupom  -  poznat  javnosti,  bez  kriptografske  zaštite 
o    Kod  s  komercijalnom  kriptografskom  zaštitom 
o    Kod  s  vladinom  kriptografskom  zaštitom. 
Isto  tako,  postoji  pet  tipova  podataka  kod  Galileo  navigacijskog  signala: 

o  Osnovni  navigacijski  podaci 

o  Podaci  0  cjelovitosti 

o  Komercijalni  podaci 

o  Podaci  0  javno  reguliranim  uslugama  {Public  Regulated  System  -  PRS) 

o  SAR  podaci. 

Navigacijski  podaci  prema  načinu  pristupa  mogu  biti: 

o    Podaci  otvorenog  pristupa  -  navigacijski  podaci,  podaci  o  cjelovitosti,  SAR  podaci 
o    Zaštićeni  podaci  -  komercijalni  podaci  s  komercijalnom  kriptografskom  zaštitom, 
PRS  podaci  s  vladinom  kriptografskom  zaštitom. 


2.1.4.  Zemaljski  segment 

Središte  zemaljskog  segmenta  Galileo  sustava  su  dva  Galileo  kontrolna  centra  u 
Europi.  Svaki  od  kontrolnih  centara  će  imati  funkciju  kontrole  satelita  i  funkciju  kontrole 
misije. 

Kontrola  satelita  uključuje  održavanje,  nadgledanje  i  kontrolu  konstelacije  satelita 
koristeći  objekte  zemaljske  kontrole  ugrađene  u  kontrolnim  centrima  koja  se  podržava 
preko  svjetske  mreže  TT&C  {Tracking,  Telemetry  and  Command)  stanica  za  praćenje, 
telemetriju  i  upravljanje  u  S-frekvencijskom  pojasu. 

Kontrola  misije  će  globalno  kontrolirati  temeljne  funkcije  navigacijske  misije  kao 
što  su  određivanje  položaja  orbite  i  usklađivanje  satova,  i  određivati  i  proslijeđivati 
podatke  o  cjelovitosti  preko  satelitskog  sustava  u  srednjoj  Zemljinoj  orbiti  {MEO). 

Misijski  segment  će  koristiti  globalnu  mrežu  od  nominalno  30  Galileo  senzorskih 
stanica  {GSS)  L-frekvencijskog  pojasa  za  nadgledanje  navigacijskih  signala  i  svih 
satelita.  Primarni  element  senzorskih  stanica  je  referentni  prijemnik. 

GSS  preko  prijemnika  skupljaju  navigacijske  podatke,  kao  i  meteorološke  i  ostale 
informacije  iz  okoline.  Ti  podaci  se  prenose  do  Galileo  kontrolnih  centara  neprekidno 
kroz  sveobuhvatnu  komunikacijsku  mrežu  pomoću  satelita  i  kopnenih  veza. 

Jedinice  za  obradu  u  kontrolnim  centrima  obrađuju  podatke  i  proizvode 
navigacijske  poruke  i  poruke  o  cjelovitosti  signala  i  šalju  ih  uzlaznom  vezom  do  satelita 
preko  mreže  uzlaznih  stanica  {Up-Link  Station  -  ULS)  na  C-frekvencijskom  pojasu. 

Navigacijski  signali  se  dalje  generiraju  na  Galileo  satelitima  i  odašilju  korisnicima 
u  L-pojasu. 

Servisni  centar  u  vidu  tehničke  službe  je  također  važan  dio  zemaljskog 
segmenta.  Njegov  cilj  bit  će  pružanje  sučelja  korisnicima  i  pružaocima  dodatnih  usluga 
za  programska  i  komercijalna  pitanja. 


2.2.  Lokalne  i  regionalne  komponente 

Lokalne  komponente 

Galileo  lokalne  komponente  i  pripadajući  im  lokalni  elementi  dio  su  definicije 
Galileo  sustava  i  stoga  Galileo  program  uključuje  dizajniranje  i  razvoj  nekih 
ekperimentalnih  lokalnih  elemenata  na  osnovu  specifične  funkcionalnosti  potrebne  za 
upotpunjavanje  određenih  zahtjeva  Galileo  usluga. 

Lokalni  elementi  daju  diferencijalne  korekcije,  dopunske  navigacijske  signale  ili 
usluge  širenja  podataka  putem  lokalnog  prijenosa  koristeći  opremu  sa  specijalnom 
namjenom  ili  postojeće  navigacijske  i  komunikacijske  sustave. 

Galileo  lokalni  elementi  će  tamo  gdje  je  to  potrebno  pružiti  bolju  izvedbu  sustava  i 
mogućnost  kombiniranja  Galilea  s  drugim  GNSS  {Globalni  Navigacijski  Satelitski 
Sustav)  i  zemaljskim  sustavima  pozicioniranja  i  komunikacije  na  lokalnoj  bazi  (D-GA/SS, 
LORAN-C  i  UMTS)  prema  velikom  broju  korisnika.  Diferencijalne  korekcije  vrše  se 
preko  diferencijalnih  referentnih  stanica  s  Galileo  fiksnim  prijemnikom  koji  mjeri 
pseudorazmak  do  Galileo  satelita. 

Ovisno  0  potrebnoj  razini  navigacijske  izvedbe  i  okolnim  uvjetima  moguće  je 
koristiti  i  pseudolite.  Pseudoliti  su  odašiljački  sustavi  koji  se  ponašaju  kao  navigacijski 
sateliti  na  zemlji  i  mogu  dati  poboljšanja  u  dostupnosti  i  kontinuitetu  signala.  Štoviše, 
pseudoliti  mogu  poboljšati  vertikalnu  točnost  zbog  njihove  bolje  lokalne  geometrije. 

Područje  primjene  lokalnih  usluga  može  biti  u  rasponu  od  desetak  metara  unutar 
zgrada,  do  tisuća  kilometara  pokrivenih  diferencijalnim  GNSS-om  (D-GA/SS). 

Poboljšani  podaci  o  cjelovitosti  se  mogu  dobiti  preko  uporabe  sustava  lokalnog 
nadgledanja  cjelovitosti  ili  LIM-ova  {Local  lntegrity  Monitors).  LIM-ovi  mogu  osigurati  da 
diferencijalne  referentne  stanice  ne  šalju  nikakve  štetne  ili  varljive  informacije. 

Neke  od  komplementarnih  tehnologija  koje  su  isto  tako  uključene  u  razmatranje 
navedene  su  u  poglavlju  4. 


Nadalje,  kao  razvojni  dio  Galileo  lokalnih  komponenti,  nekoliko  ciljanih  aplikacija 
su  proučene  i  razrađena  je  njihova  detaljna  arhitektura.  Aplikacije  se  odnose  na  promet, 
osobnu  navigaciju  i  ostale  usluge  pozicioniranja  detaljno  opisane  u  poglavlju  3. 

Regionalne  komponente 

Galileo  regionalne  komponente  primjenjuju  se  i  rukovode  od  strane  organizacija, 
država  ili  skupina  država  izvan  Europe  u  svrhu  zadržavanja  cjelovitosti  usluga  neovisnih 
0  Galileo  sustavu. 

Regionalne  komponente  mogu  sadržavati  po  nekoliko  eksternih  sustava  za 
regionalnu  cjelovitost  {Extemal  Region  lntegrity  Systems  -  ERIS). 

Druga  mogućnost  za  regionalne  pružaoce  usluga  biti  će  postavljanje  svoje  mreže 
senzorskih  stanica  koje  bi  izračunavale  cjelovitost  Galileo  signala  preko  njihove  regije. 

Ti  podaci  mogu  biti  dostupni  korisnicima  preko  ovlaštenih  kanala  uzlazne  veze  za 
cjelovitost  u  Galileo  satelitima.  Alternativno  ovi  podaci  mogu  biti  poslani  Galileo 
kontrolnim  centrima  za  integraciju  s  podacima  o  cjelovitosti  koji  se  tamo  računaju. 


Slika  5.  Primjena  lol<alnili  elemenata  pri  preciznom  prilazu  zrakoplova 


2.3.  Ostale  komponente 

Korisnički  segment 

Korisničl<i  segment  su  različiti  tipovi  prijemnika  za  krajnje  korisnike,  s  različitim 
sposobnostima  korištenja  Galileo  signala  kako  bi  ispunili  različite  uvjete  za  pojedine 
Galileo  usluge. 

Za  potpunu  korist  svih  Galileo  usluga,  bile  one  globalne,  lokalne  ili  kombinirane, 
korisnici  moraju  biti  opremljeni  s  odgovarajućim  multi-funkcionalnim  terminalima. 
Funkcije  terminala  su: 

o    direktno  primanje  Galileo  navigacijskog  signala  (Galileo  prijemnik); 
o    pristup  uslugama  koje  pružaju  lokalne  i  regionalne  komponente 
interoperabilnost  s  ostalim  sustavima. 

Galileo  prijemnik  obrađuje  signale  poslane  od  satelita  da  izračuna  svoju  poziciju. 
Prijemnici  izdvajaju  mjerenja  pokazujući  udaljenost  od  korisnika  do  svakog  od  satelita. 
Oni  također  dekodiraju  Galileo  navigacijske  podatke,  koji  sadrže  temeljne  dijelove 
informacije  za  izračunavanje  položaja  korisnika,  kao  što  su  pozicija  satelita  i  greške 
satelitskih  satova  utvrđene  od  strane  zemaljskog  segmenta  i  redovito  slane  uzlaznom 
vezom  do  konstelacije. 

Simulacijski  modeli 

Galileo  postrojenje  za  simulaciju  -  GSSF  {Galileo  System  Simulatlon  Facility)  je 
cjelokupno  postrojenje  za  simulaciju  Galileo  sustava.  Ono  daje  visoko  kvalitetne  modele 
svemirskih,  korisničkih  i  zemaljskih  segmenata,  te  efekata  okoline  na  navigacijske 
performanse.  Modeli  se  mogu  pokretati  u  realnom  vremenu  i  omogućuju  analizu 
cjelovitosti  i  navigacijske  točnosti  za  Galileo,  GPS  i  Galileo/GPS  prijemnike. 

Galileo  postrojenje  za  potvrđivanje  signala  -  GSVF  {Galileo  Signal  Validation 
Facility)  omogućuje  generiranje  Galileo  signala  jednakog  primljenom  na  izlazu  iz 
korisničke  antene.  Ovaj  signal  uključuje  do  16  satelitskih  izvora  i  uzima  u  obzir  efekt 
širenja  (propagacije)  između  satelita  i  korisnika. 


Za  razliku  od  GSSF  gdje  je  korisnički  prijemnik  izrađen  softverski,  GSVF  mu 
dopušta  umetanje  izravno  u  simulaciju  zamjenom  prijemne  antene  s  GSVF  izlazom. 
Prijemnik  "vjeruje,,  da  dobiva  prave  satelitske  signale  i  ponaša  se  kao  da  je  ugrađen  na 
automobil,  brod  ili  zrakoplov.  GSVF  sadrži  visoko  sofisticirane  modele  koji  dopuštaju 
realistične  simulacije  u  visokoj  kakvoći.  Koristi  se  kao  referentni  alat  za  testiranje  Galileo 
prijemnika. 

Galileo  platforma  za  ispitivanje  -  GSTB 

Usporedno  s  razvojem  Galileo  satelitske  tehnologije  razvijena  je  platforma  za 
cjelokupno  ispitivanje  sustava  da  uputi  na  ključne  tehnologije  zemaljskog  segmenta.  Uz 
nju  izgrađeni  su  eksperimentalni  sateliti  za  lansiranje  prije  satelita  finalne  konstelacije. 

Prva  faza  platforme  za  ispitivanje  -  GSTB-V1  {Galileo  System  Test  Bed)  je 
probni  Galileo  zemaljski  segment  koji  potvrđuje  Galileo  koncepte  za  određivanje  orbite, 
vremensko  usklađivanje  i  algoritme  za  pokazivanje  cjelovitosti. 

U  nedostatku  pravih  Galileo  satelita  GSTB-V1  koristi  GPS  satelite  gdje  globalna 
mreža  GPS  referentnih  stanica  mijenja  globalnu  mrežu  Galileo  stanica.  GPS  mjerenja 
koja  su  skupljena  tijekom  testiranja  su  potvrdila  da  su  strogi  zahtjevi  za  izvedbom 
Galilea  ostvarivi.  Greške  pri  određivanju  orbite  i  vremenskog  usklađivanja  ispod  razine 
od  50  cm  su  ostvarene  bez  velikih  poteškoća.  GSTB-V1  je  operativna  od  početka  2004. 
godine. 

Druga  faza,  GSTB-V2,  sastoji  se  od  izrade  i  lansiranja  eksperimentalnih  satelita 
pred  lansiranje  prvog  bloka  Galileo  satelita.  Ovi  sateliti,  prvi  lansiran  krajem  2005. 
godine  u  Galileo  orbitu  visine  23222  km,  drugi  u  travnju  2008.  ispuniti  će  potrebe 
Međunarodne  telekomunikacijske  Udruge  prema  korištenju  frekvencija  rezerviranih  za 
Galileo. 

U  ovoj  fazi  biti  će  okarakterizirana  Galileo  orbita  i  satelitske  tehnologije  poput 
satelitskih  satova  biti  će  potvrđene,  dajući  važne  povratne  informacije  za  izradu  radnih 
satelita.  Prema  kritičnosti  misije  razvila  su  se  dva  eksperimentalna  satelita,  GIOVE-A  i 
GIOVE-B  {Galileo  In  Orbit  Validation  Element  -  Ga\'\\eo  provjera  elemenata  u  orbiti). 


GIOVE-A  i  B  su  građeni  istodobno  da  bi  omogućili  redundanciju  u  orbiti.  Njiliove 
mogućnosti  se  nadopunjuju.  IVIanji  satelit  nosi  rubidijev  sat  i  može  odjednom  odašiljati 
signal  kroz  dva  odvojena  kanala.  Veći  satelit  dodaje  pasivni  vodikov  MASER  sat  i 
odašiljati  će  signal  kroz  tri  odvojena  signala. 

Lansiranje  oba  satelita  obavljeno  je  uspješno  putem  Soyuz  letjelice  s  Baikonur 
kozmodroma  u  Kazahstanu. 


GSTB-V2: 


Proizvođač: 


GIOVE-A  (GSTB-V2A) 


^urre^       Technology 
Limited 


GI0VE-B(GSTB-V2B) 


Galileo  Industries 


Dimenzije 
(d  X  š  X  v): 


1.3  X  1.8  X  1.65  m 


0.95x0.95x2.4  m 


Dužina 
solarnih  Ikrila: 


4.54  m  -  dva  krila 


4.34  m  -  dva  krila 


Težina: 


600  kg 


530  kg 


Potrošnja 
snage: 


700  W 


IlOOVV 


Hidrazin  (raketno  gorivo)  -  9 

2  spremnika  po  28  kg  ^ 


Potisni 
sustav: 


Plin  Butan  -  2  spremnika  po  25  kg 


Broj      l<anala 
za  emitiranje: 


2  -  s  odvojenim  frekvencijama 


3  -  s  odvojenim  frekvencijama 


Broj 

generiranih 

signala: 


2  Galileo  signala 


Sve  vrste  Galileo  signala 


Satovi: 


2RAFS 


2  RAFS  +  1  PHM 


Vijek  trajanja: 


2  godine 


2  godine 


Tablica  2.  Usporedba  GIOVE-A  i  GIOVE-B 


3.  USLUGE  SUSTAVA 

Galileo  sadrži  pet  servisnih  kategorija  po  pitanju  točnosti,  garancija  usluge, 
cjelovitosti  i  drugih  parametara.  To  su  otvoreni  servis,  komercijalni  servis,  servis 
očuvanja  života,  javno  reguliran  servis  i  servis  traganja  i  spašavanja. 

Većina  potreba  će  biti  pokriveno  samim  satelitskim  signalom,  često  u  kombinaciji 
sa  pomoćnim  senzorima,  dok  se  poboljšani  zahtjevi  za  pojedine  usluge  mogu  zadovoljiti 
vrlo  efektivno  korištenjem  lokalnih  komponenti. 

Široka  primjena  Galileo  usluga  biti  će  vidljiva  na  mnogim  područjima  ljudskog 
djelovanja  kao  što  su  promet,  energija,  financije,  poljoprivreda,  znanost  i  osobna 
navigacija. 


Slika  6.  Primjena  Galileo  sustava 


3.1.  Grupe  usluga 

Brojne  potrebe  za  uslugama  i  njihovim  razinama  izvedbe  i  sigurnosnim 
aspektima  su  svedene  na  pet  određeniji  grupa  usluga. 

3.1.1.  Otvoreni  servis 

Galileo  otvoreni  servis  {Open  Service  -  OS)  definiran  je  za  sve  primjene  vezane 
uz  široko  tržište,  kao  npr.  navigacija  u  automobilima  i  korištenje  s  mobilnim  telefonima. 
OS  daje  signale  za  mjerenje  vremena  i  pozicioniranje  bez  izravne  naplate  i  biti  će 
dostupan  bilo  kojem  korisniku  opremljenom  s  prijemnikom. 

lako  OS  nudi  do  tri  odvojene  signalne  frekvencije  (E5A,  E5B  i  L1-  samo  za 
mjerenje  vremena)  koristiti  će  se  za  aplikacije  koje  zahtijevaju  smanjenu  točnost.  U 
većini  slučajeva  primjena  OS-a  će  biti  kombinacija  Galileo  i  GPS  signala,  što  će 
povećati  performanse  u  urbanim  i  ostalim  zagušenim  područjima. 

OS  ne  nudi  podatke  o  cjelovitosti,  tako  da  će  određivanje  kvalitete  signala  ostati 
u  potpunosti  na  korisnicima.  Isto  tako,  neće  biti  servisnih  garancija  ili  odgovornosti  od 
strane  Galileo  operativne  kompanije  {Galileo  Operating  Company-  GOC). 


Otvoreni  servis: 

Nosioci 

Jedna  frekvencija 

Dvije  frekvencije! 

Pokrivenost 

Globalna 

Točnost  pozicioniranja 

Horizontalna:  15  m 
Vertikalna:  35  m 

Horizontalna:  4m 
Vertikalna:  8  m 

Točnost  mjerenja  vremena  (tri  frekvencije) 

30  ns 

Dostupnost 

99.8  % 

Tablica  3.  Otvoreni  servis  -  l<aral<teristil<e 


3.1.2.  Komercijalni  servis 

Komercijalni  servis  {Commercial  Service  -  CS)  cilja  na  profesionalne  tržišne 
aplikacije  koje  zahtijevaju  bolje  performanse  od  onih  ponuđenih  od  OS-a.  CS  nudi 
dodanu  vrijednost  na  usluge  uz  plaćanja  naknade. 

CS  se  temelji  na  dodavanju  još  dva  signala  na  OS  signale.  Taj  novi  par  signala 
(E6)  je  zaštićen  komercijalnom  kriptografskom  zaštitom  koju  vode  davatelji  usluga  i 
GOC.  Pristup  je  kontroliran  na  razini  prijemnika,  koristeći  ključeve  za  šifriranje  za  zaštitu 
ulaza. 

Predviđene  namjene  CS-a  uključuju  odašiljanje  podataka  pri  brzini  od  500  bps  i 
rješavanje  nejasnoća  u  različitim  aplikacijama.  One  će  biti  izrađene  od  davatelja  usluga 
koji  će  otkupiti  prava  za  korištenje  dva  komercijalna  signala  od  GOC-a. 

Tipične  usluge  s  dodanom  vrijednosti  uključuju  servisne  garancije,  precizne 
usluge  mjerenja  vremena,  pribavljanje  modela  za  prikaz  kašnjenja  u  ionosferi,  lokalne 
diferencijalne  korekcijske  signale  za  ekstremno  precizno  određivanje  pozicije  i  ostale 
usluge  koje  se  zasnivaju  na  odašiljanju  podataka  od  sustava. 

Davatelji  usluga  komercijalnog  servisa  će  odlučivati  o  ponuđenim  uslugama  kao 
što  su  podaci  o  cjelovitosti,  diferencijalne  korekcije  za  lokalna  područja  itd.,  što  će  na 
kraju  ovisiti  o  završnim  karakteristikama  ostalih  usluga  koje  Galileo  nudi. 


Komercijalni  servis: 

Pokrivenost 

Globalna 

Lokalna                     " 

Točnost  pozicioniranja 

<  1  m  (dvije  frekvencije) 

<  10  cm  (lokalno  pojačani  signali) 

Cjelovitost 

Kao  dodana  vrijednost 

Dostupnost 

99.8  % 

Tablica  4.  Komercijalni  servis  -  karakteristike 


3.1.3.  Servis  očuvanja  života 

Servis  očuvanja  života  ili  Safety  of  Life  servis  {SoL)  će  naći  primjenu  za  sve 
transportne  aplikacije  u  kojima  ljudski  životi  mogu  biti  ugroženi  u  slučaju  da  je  izvedba 
navigacijskog  sustava  izostala  bez  upozorenja  u  realnom  vremenu. 

SoL  servis  će  pružiti  istu  točnost  u  pozicioniranju  i  mjerenju  vremena  kao  i  OS. 
Glavna  razlika  je  u  visokoj  razini  informacija  o  cjelovitosti  za  sigurnosno  kritične 
aplikacije  kao  što  su  morski  promet,  željeznica  ili  zračni  promet,  gdje  je  garancija 
točnosti  obavezna.  Ova  usluga  će  posebno  povećati  sigurnost  na  mjestima  gdje  nema 
usluga  od  strane  tradicionalne  zemaljske  infrastrukture.  Isto  tako,  povećati  će 
učinkovitost  tvrtki  koje  rade  na  globalnoj  razini  kao  npr.  zračni  prijevoznici  i  pomorske 
kompanije. 

SoL  usluga  će  biti  ponuđena  otvoreno  i  sustav  će  imati  dodatnu  sposobnost  za 
autentifikacijom  signala  kojom  bi  uvjerio  korisnike  da  je  dobiveni  signal  uistinu  Galileo 
signal.  Ovo  svojstvo  sustava  koje  će  po  potrebi  biti  aktivirano  od  strane  korisnika  mora 
biti  neprimjetna  i  nediskriminirajuća  korisnicima  i  ne  smije  predstavljati  nikakva 
smanjenja  u  izvedbi  sustava.  Autentifikacijom  signala  će  se  riješiti  problem  u  slučaju 
zlonamjernog  ometanja,  takozvanog  „spoofing"  problema. 

Europsko  regionalno  poboljšanje  GPS  sustava  EGNOS  biti  će  optimalno 
integriran  u  SoL  servis,  kako  bi  imao  nezavisne  i  komplementarne  informacije  o 
cjelovitosti  bez  modova  kvara  na  GPS  i  GLONASS  konstelacijama. 

SoL  usluga  će  biti  ovjerena  i  njene  performanse  će  se  ostvariti  korištenjem 
ovlaštenih  dvo-frekventnih  prijemnika.  Pod  takvim  uvjetima,  buduća  Galileo  operativna 
kompanija  će  garantirati  izvedbu  SoL  usluge. 

SoL  usluga  biti  će  dostupna  globalno  prema  performansama  u  tablici  5.  Te 
specifikacije  uključuju  dvije  razine  koje  pokrivaju  dva  uvjeta  izloženosti  riziku  i 
primjenjive  su  u  transportnoj  domeni;  kritična  razina  pokriva  vremenski  kritične  operacije 
(npr.  prilaz  zrakoplova),  dok  ne-kritična  razina  pokriva  proširene  operacije  koje  nisu 
toliko  zavisne  od  vremena  (npr.  navigacija  na  otvorenom  moru). 


Da  bi  imao  koristi  SoL  servis  primjenjuje  frekvencijske  pojaseve  rezervirane  za 
aeronautičke  radio-navigacijske  servise  (L1  i  E5). 


Servis  očuvanja  života: 

Nosioci 

Tri  frekvencije 

Pokrivenost 

Globalna 

Kritična  razina 

Ne-kritična  razina 

Točnost  pozicioniranja 

Horizontalna:  4m 
Vertikalna:  8  m 

Horizontalna:  220  m 

Cjelovitost 

Da 

Granica  alarma 

Horizontalna:  12  m 
Vertikalna:  20  m 

Horizontalna:  556  m 

Vrijeme  do  alarma 

6  sekundi 

10  sekundi 

Dostupnost  cjelovitosti 

99.5  % 

Dostupnost  točnosti 

99.8  % 

Tablica  5.  Servis  očuvanja  života  -  karakteristike 

Ključni  faktor  Galileo  sustava  je  mogućnost  da  nudi  potvrde  o  cjelovitosti  u  svrhu 
servisnih  garancija  i  podršku  SoL  servisu  i  aplikacijama.  Cjelovitost  se  odašilje 
korisnicima  preko  upozorenja  o  cjelovitosti  koja  će  pokazivati  da  li  su  Galileo  signali 
izvan  specifikacija.  Korisnički  prijemnik  može  tada  odbiti  signale  satelita  na  koje  se 
upozorenje  odnosi  koristeći  izlaze  procesiranog  signala  prijemnika  u  paru  s  ostalim 
tehnikama  prijema  kao  što  je  RAIM  {Receiver  Autonomous  lntegrity  Monitoring  - 
autonomno  nadgledanje  cjelovitosti  u  prijemniku)  i  tako  smanjiti  utjecaj  koji  ti  signali 
imaju  na  finalni  izračun  pozicije. 

Sustav  određivanja  cjelovitosti  će  proizvesti  oznake  cjelovitosti  na  osnovu 
mjerenja  od  strane  mreže  stanica  za  nadgledanje  cjelovitosti  {lntegnty  Monitoring 
Station)  raširenih  preko  područja  pokrivenosti  Galileo  signalom.  Otuda  se  mjerenja  šalju 
zajedno  s  lokalnim  meteorološkim  i  ostalim  podacima  u  Centar  za  cjelovitost. 


u  Centru  dolazi  do  određivanja  cjelovitosti  sustava  preko  jedinice  za  obradu 
podataka  {lntegrity  Processing  Facility)  koja  koristi  statističke  metode  i  provjere  protiv 
već  definiranih  barijera,  pod  nadzorom  kontrolne  jedinice  {lntegrity  Control  Facility). 

Sustav  širenja  podataka  {lntegrity  Dissemination  System)  koristiti  će  satelite 
Galileo  konstelacije  kako  bi  odašiljač  oznake  o  cjelovitosti  korisnicima.  Oznake  će  biti 
poslane  uzlaznom  vezom  zemaljskim  segmentom  izravno  na  satelite  u  svrhu 
uvrštavanja  u  navigacijski  signal  u  svemiru. 

Ova  usluga  neprestano  će  jamčiti  korisniku  podatke  o  cjelovitosti  uz  korištenje 
barem  dva  satelita  pod  minimalnim  kutom  zaklona  od  25°. 

3.1.4.  Javno  reguliran  servis 

Javno  reguliran  servis  {Public  Regulated  Service  -  PRS)  namijenjen  je  službama 
kao  što  su  policija,  obalna  straža  i  carinske  službe.  Civilne  institucije  će  uz  kriptografsku 
zaštitu  signala  kontrolirati  pristup  ovom  servisu  preko  ključnih  sustava  rukovođenja 
odobrenih  od  nacionalnih  vlasti.  Regionalni  pristup  ili  pristup  određenih  grupa  korisnika 
pratiti  će  pravila  o  sigurnosti  primjenjiva  u  Europi. 

PRS  je  operativan  u  bilo  koje  vrijeme  i  u  svim  uvjetima  uključujući  i  krizna 
razdoblja.  Velik  adut  PRS-a  je  robusnost  signala  zaštićenog  od  zastajanja  ili  ometanja, 
u  boljoj  izvedbi  nego  u  ostalim  Galileo  uslugama  (OS,  CS  i  SoL)  preko  uporabe 
odgovarajućih  tehnologija  za  ublažavanje  smetnji. 

PRS  signali  se  trajno  odašilju  na  odvojenim  frekvencijama  (E6  i  L1)  kao 
širokopojasni  signali  kako  bi  bili  otporni  na  nenamjerne  ili  namjerne  smetnje  i  tako  pružili 
veću  kvalitetu  usluge. 

Potreba  za  ovakvom  uslugom  je  rezultat  analize  prijetnji  za  Galileo  sustav  i 
identifikacije  infrastrukturnih  aplikacija  u  kojima  bi  narušavanje  kvalitete  SIS-a  od  strane 
nezadovoljnih  ili  zlonamjernih  agencija  moglo  rezultirati  narušavanjem  nacionalne 
sigurnosti,  provedbe  zakona,  sigurnosti  ili  ekonomskoj  aktivnosti  unutar  određenog 
geografskog  područja.  Cilj  PRS-a  je  poboljšanje  vjerojatnosti  stalne  dostupnosti  SIS-a 
za  vrijeme  prijetnji  onim  korisnicima  s  takvim  potrebama. 


Tipične  aplikacije  uključuju  službe  za  provedbu  zakona,  sigurnosne,  carinske  i 
obavještajne  službe. 


Javno  reguliran  servis: 

Nosioci 

Dvije  frekvencije 

Pokrivenost 

Globalna 

Točnost  pozicioniranja 

Horizontalna:  6.5  m 
Vertikalna:  12  m 

Cjelovitost 

Da 

Granica  alarma 

Horizontalna:  20  m 
Vertikalna:  35  m 

Vrijeme  do  alarma 

10  sekundi 

Točnost  mjerenja  vremena  (tri  frekvencije) 

100  ns 

Dostupnost 

99.5  % 

Tablica  6.  Javno  reguliran  servis  -  karakteristike 

3.1.5.  Servis  traganja  i  spašavanja 

Servis  traganja  i  spašavanja  {Search  and  Rescue  -  SAR)  je  europski  doprinos 
međunarodnom  kooperativnom  nastojanju  za  uslugom  humanitarnog  traganja  i 
spašavanja.  SAR  usluga  je  definirana  u  suradnji  sa  COSPAS  -  SARSAT^  sustavom  i 
njene  karakteristike  i  operacije  su  regulirane  pod  nadzorom  Međunarodne  pomorske 
organizacije  (IMO)  i  Međunarodne  organizacije  civilnog  zračnog  prometa  (ICAO). 


COSPAS  -  SARSAT  Međunarodni  satelitski  sustav  za  traganje  i  spašavanje  sa  uslugama  detekcije 
uzbuna  i  distribucijom  informacija.  Osnovan  je  1979.  godine  sa  sjedištem  u  Kanadi.  Zemlje  osnivači  su 
Kanada,  Francuska,  SAD  i  bivši  Sovjetski  Savez. 

COSPAS:  "Cosmicheskaya  Sistyema  Poiska  Avariynich  Sudov"  -  svemirski  sustav  za  potragu  vozila  u 
opasnosti. 

SARSAT:  Search  and  Rescue  Sateilite-Aided  Tracking  -  satelitsko  praćenje  traganja  i  spašavanja. 


SAR/Galileo  će  upotpuniti  zalitjeve  i  regulativu  llVIO-a  detekcijom  EPIRB-a 
{Emergency  Position  Indicating  Radio  Beacons  -  radio  farovi  za  lociranje  u  liitnim 
slučajevima),  te  zalitjeve  ICAO-a  detekcijom  ELT-a  {Emergency  Location  Terminals  - 
terminali  za  lociranje  u  hitnim  slučajevima). 

Isto  tako,  SAR/Galileo  će  doprinijeti  važnim  poboljšanjima  u  postojećem  sustavu: 

o    primanjem  signala  opasnosti  blizu  realnom  vremenu  s  bilo  koje  lokacije  na  Zemlji 

(postojeće  vrijeme  čekanja  trenutno  je  oko  1  sat); 
o    preciznim  lociranjem  mjesta  uzbune  od  nekoliko  metara  (trenutno  5  km); 
o    višestrukom  detekcijom  satelita  za  savladavanje  blokiranja  terena  u  zahtjevnim 

uvjetima; 
o    povećanom  dostupnosti  svemirskog  segmenta  s  30  MEO  satelita  (dosad  4 

geostacionarna  satelita  u  COSPAS  -  SARSAT  sustavu). 

Galileo  će  također  predstaviti  nove  SAR  funkcije  kao  što  su  povratna  veza  od 
SAR  operatera  do  znaka  opasnosti  (fara),  time  olakšavajući  operacije  spašavanja  i 
pomažući  u  smanjivanju  broja  lažnih  uzbuna. 

SAR  transponder  na  Galileo  satelitima  detektira  znak  uzbune  s  bilo  kojeg 
COSPAS  -  SARSAT  radio  fara  koji  emitira  upozorenje  na  406  -  406.1  MHz,  zatim  tu 
informaciju  šalje  određenim  zemaljskim  stanicama  u  L6-pojasu,  nakon  čega  COSPAS  - 
SARSAT  Centri  za  kontrolu  misije  izvode  određivanje  pozicije  fara. 

3.1.6.  Raspored  Galileo  usluga  po  frekvencijama 

Svaka  Galileo  usluga  ima  nekoliko  različitih  varijacija  ovisno  o  kombinaciji 
eksploatiranih  signala. 

OS,  primjerice,  može  biti  korišten  kao  mono  frekvencija,  dvostruka  frekvencija  ili 
usluga  mjerenja  vremena.  U  svojoj  dvofrekventnoj  formi  OS  može  koristiti  signale  na 
E2-L1-E1  ili  na  bilo  kojem  od  E5A  ili  E5B  pojaseva.  Signali  na  E2-L1-E1  ili  na  E5A  (L5) 
pojasu  pružiti  će  interoperabilnu  uslugu  s  GPS  sustavom. 


CS  će  imati  pristup  i  trećoj  frekvenciji  spel<tralno  odijeljenoj  od  otvoreniji  signala. 
Također  sadrži  i  veći  kapacitet  protoka  podataka. 

SoL  koristi  iste  osnovne  signale  kao  i  OS.  Ključna  razlika  je  u  primanju  i 
procesiranju  podataka  o  cjelovitosti  i  autentifikaciji  signala.  Da  bi  postigao  veliku  razinu 
učinkovitosti  izvedbe  i  primao  usluge  o  cjelovitosti,  SoL  zahtijeva  kombinaciju  signala 
na  E2-L1-E1  i  E5B  pojasu  itd. 

Među  deset  navigacijskih  signala: 

o    šest  ih  je  dizajnirano  za  OS  i  SoL  (signali  1,2,3,4,9,10  sa  slike  5) 

o    dva  su  posebno  dizajnirana  za  CS  (signali  6  i  7  sa  slike  5) 

o    dva  su  posebno  dizajnirana  za  PRS  (signali  5  i  8  sa  slike  5) 

Jedanaesti,  SAR  signal  šalje  se  silaznom  vezom  prema  GOSPAS-SARSAT 
zemaljskoj  infrastrukturi. 


Signal 

Središnja 

frekvencija 

(MHz) 

Kriptografska 

zaštita 

koda 

udaljenosti 

Protok 

podataka 

simbol/s 

(b/s) 

Kriptografska 

zaštita 

podataka 

Referentni 
servis 

M 

Broj 

Naziv 

Opis 

1 

E5A-I 

Podaci 

1176.45 

Nema 

50  (25) 

Nema 

OS/SoL 

2 

E5A-Q 

Pilot 

1176.45 

Nema 

Nema 

- 

OS/SoL 

3 

E5B-I 

Podaci 

1207.14 

Nema 

250(125) 

Nešto 

OS/SoL/CS 

4 

E5B-Q 

1207.14 

Nema 

Nema 

- 

OS/SoL/CS 

5 

E6-A 

Podaci 

1278.75 

Vladina 

Utvrđuje  se 

Da 

PRS 

6 

E6-B 

Podaci 

1278.75 

Komercijalna 

1000(500) 

Da 

CS 

7 

E6-C 

1278.75 

Komercijalna 

Nema 

- 

CS 

8 

E2-L1- 
E1-A 

Podaci 

1575.42 

Vladina 

Utvrđuje  se 

Da 

PRS 

9 

E2-L1- 
E1-B 

Podaci 

1575.42 

Nema 

250(125) 

Nešto 

OS/SoL/CS 

10 

E2-L1- 
E1-C 

1575.42 

Nema 

Nema 

- 

OS/SoL/CS 

11 

L6 

silazna 

veza 

Podaci 

1544.10 

SAR 

Tablica  7.  Karakteristike  navigacijskih  signala  i  njihov  raspored  prema  uslugama 


3.2.  Područje  primjene 

Primjene  omogućene  Galileo  sustavom  protežu  se  dalje  od  usluga  pozicioniranja 
korisnika  i  mjerenja  vremena  i  stoga  integriraju  nove  tehnologije  kako  bi  zadovoljile 
nadolazeće  potrebe  korisnika. 

Primjena  Galileo  sustava  ovisiti  će  o  integriranim  uslugama  gdje  se  navigacijski 
podaci  kombiniraju  s  dodatnim  slojevima  informacija.  Brojne  domene  sežu  od  prometnih 
aplikacija  do  mjerenja  vremena,  geodetskih  mjerenja,  provedbe  zakona,  graditeljstva, 
znanosti,  okoliša,  traganja  i  spašavanja,  čak  i  rekreacije. 

Neki  od  ovih  područja  zahtijevaju  specijalne  značajke  koje  ne  postoje  u  trenutnim 
satelitskim  navigacijskim  sustavima.  One  mogu  uključivati  servisne  garancije, 
autentifikaciju  signala,  podatke  o  cjelovitosti  signala,  odgovornost  prema  operaterima, 
praćenje  prošlih  izvedbi  sustava,  transparentnost  operacija,  dostupnost  sirovih  i 
procesiranih  podataka  iz  jezgre  sustava,  certifikaciju  i  kompetitivnu  servisnu  izvedbu  po 
pitanju  točnosti,  kontinuiteta  i  dostupnosti. 

3.2.1.  Promet 

Usluge  sustava  koristiti  će  se  u  svakoj  transportnoj  domeni  (zračni,  željeznički, 
morski,  cestovni  i  pješački  promet)  sa  svojim  karakterističnim  potrebama.  Bitno  je 
naglasiti  da  je  Galileo  2001.  godine  uvršten  u  projekt  trans-europske  mreže  {Trans 
European  Netvvork-  TEN)  kao  prioritet  broj  15. 

U  zračnom  prometu  Galileo  se  može  koristiti  u  različitim  fazama  leta:  putna 
navigacija,  prilaz  aerodromu,  slijetanje  i  navođenje  na  zemlji.  Galileo  lokalni  elementi 
omogućiti  će  primjene  u  preciznim  prilazima  u  uvjetima  ograničene  ili  slabe  vidljivosti,  te 
na  kraju  omogućiti  smanjenje  sadašnje  zemaljske  infrastrukture  na  zračnim  lukama.  Isto 
tako  će  biti  učinkovit  pri  ostvarivanju  jedinstvenog  regulatora  za  usluge  kontrole  leta  na 
području  Europe  -  Single  European  Sky. 

U  pomorskoj  navigaciji  Galileo  će  se  koristiti  za  navigaciju  na  brodovima  za  sve 
oblike  prijevoza  uključujući  morsku  i  obalnu  navigaciju,  prilaz  i  manevre  u  lukama. 


Galileo  će  omogućiti  razvoj  i  primjenu  novih  aplikacija  kao  što  je  automatizirani 
sustav  identifikacije^  {Automated  Identification  System  -  AIS)  za  povećanje  sigurnosti  u 
navigaciji. 

Navigacija  unutarnjim  plovnim  putevima  čak  će  i  u  kritičnim  uvjetima  imati  koristi 
od  Galileo  sustava  i  njegove  interoperabilnosti  s  drugim  sustavima  i  senzorima.  Sustav 
informiranja  na  rijekama  {River  Information  System  -  RIS)  će  općenito  imati  još  veće 
koristi. 

Cestovna  primjena  uključuje 
navigaciju  u  automobilima,  upravljanje 
voznim  parkom  taksija  i  autobusa, 
naplatu  cestarine  i  pomoć  pri  vožnji. 
Cestovni  operatori  će  moći  učinkovito 
eksploatirati  svoju  mrežu  bazirajući 
svoje  sustave  naplate  cestarine 
(trenutno  u  izradi)  na  pouzdanom  i 
točnom  Galileo  pozicioniranjem. 

Slika  8.  Primjena  Galileo  sustava  u  cestovnom  prometu 

Usluga  informiranja  za  cestovne  korisnike  također  može  biti  bazirana  na  Galileo 
sustavu.  Ponašanje  u  prometu  može  biti  nadgledano  preko  navigacijskih  snimača  u 
vozilu  koji  bi  generirali  korisne  informacije  za  ostale  cestovne  korisnike.  Podaci  o  vozilu 
mogu  biti  pohranjeni  s  točnim  vremenskim  zapisima  i  preciznim  informacijama  o  lokaciji 
za  potrebe  dokazivanja  odgovornosti  u  slučaju  nesreće. 

U  slučaju  da  snimljeni  podaci  budu  korisni  osiguravajućim  društvima,  moraju  biti 
vrlo  pouzdani  s  garancijama  ovlaštenog  sustava,  za  što  Galileo  ima  sredstva  i  razinu 
izvedbe.  Galileo  će,  najčešće  s  lokalnom  podrškom,  povećati  sigurnost  i  mobilnost  u 
cestovnom  prometu. 


AIS  je  sustav  koji  koriste  brodovi  i  službe  prometa  plovila  prvenstveno  za  identifikaciju  i  lociranje  plovila. 
AIS  omogućuje  brodovima  da  elektronski  izmjenjuju  podatke  o  identifikaciji,  lokaciji,  kursu  i  brzini  s  drugim 
brodovima  i  službama  prometa  plovila. 


Napredni  sustavi  za  pomoć  pri  vožnji  {Advanced  Driver  Assistance  Systems)  u 
kombinaciji  s  Galileo  prijemnicima  davati  će  upozorenja  o  približavanju,  te  će  pomoći  pri 
povećanju  vidljivosti  i  manevriranju  pri  manjim  brzinama. 

Željeznički  promet  će  također  imati  koristi  od  kontrole  i  nadzora  vlakova,  vođenja 
flote,  nadzora  tračnica  i  usluga  informiranja  korisnika.  Željezničke  operacije  pripadaju 
SoL  usluzi,  gdje  Galileo  može  pomoći  u  smanjenju  broja  nesreća.  Predviđeni  Galileo 
automatski  sustavi  pružnih  prijelaza  biti  će  sigurnija  alternativa  sadašnjim  nezaštićenim 
prijelazima  u  ruralnim  područjima.  Potvrda  usluge  je,  za  sustav  sigurnosnih  potreba  kao 
što  je  željeznički  promet,  nešto  bez  čega  on  neće  moći  funkcionirati. 

Satelitska  navigacija  poboljšati  će  i  carinske  kontrole.  Fizičke  kontrole  mogle  bi 
biti  zabranjene  za  robu  ili  osobe  koji  nisu  pod  nadzorom  ove  tehnike.  Povećana 
efikasnost  će  biti  poboljšanje  za  carinske  vlasti  i  za  javnost. 

3.2.2.  Energija 

Precizno  mjerenje  vremena  Galileo  sustava  pomoći  će  optimiziranju  prijenosa 
struje  kroz  dalekovode.  Galileo  također  može  pomoći  pri  održavanju  infrastrukture  za 
distribuciju  el.  energije. 

Strujne  mreže  su  pod  nadzorom  instrumenata  raširenim  duž  cijelog  sustava. 
Informacije  s  tih  instrumenata  koristiti  će  se  za  popravke  sustava  kada  dalekovod  pukne 
ili  dođe  do  slabljenja  u  mreži.  Galileo  će  poboljšati  vremensku  sinkronizaciju  tim 
instrumentima  kako  bi  omogućio  brži  povratak  u  punu  razinu  upotrebe. 

Sektor  nafte  i  plina  također  može  imati  koristi  u  više  područja.  Kod  morskih 
seizmičkih  istraživanja  koristiti  će  se  usluge  pozicioniranja  za  plovila  za  prikupljanje 
seizmičkih  aktivnosti,  te  za  seizmička  postrojenja  za  pohranu  podataka  i  postrojenja  s 
alatima  za  bušenje.  To  će  povećati  sigurnost  aktivnosti  bušenja  s  mogućnošću  nadzora 
novih  mjesta  bušenja  u  visokoj  rezoluciji  i  identifikaciju  bilo  kakvih  geomorfoloških  ili 
geofizičkih  rizika.  Lociranje  platforme  i  njenog  plovila  za  usidravanje  biti  će  također 
poboljšani  uz  Galileo  u  fazama  prijelaza,  završnog  pozicioniranja  tegljača  i  usidravanju 
platformi  za  bušenje. 


Završna  pozicija  uređaja  za  bušenje  i  finalna  orijentacija  platforme  biti  će 
određeni  s  visokom  razinom  točnosti.  Trend  u  sektoru  nafte  i  plina  je  udaljiti  se  s 
utvrđenih  pronalazaka  na  udaljene  lokacije  bez  lokalne  infrastrukture.  U  tim  područjima 
satelitsko  pozicioniranje  i  komunikacija  su  od  vitalne  važnosti.  Brz  prijenos  podataka  u 
kombinaciji  s  određivanjem  pozicije  omogućuje  naftnim  tvrtkama  odluke  o  operacijama 
bušenja  u  realnom  vremenu.  Podaci  o  cjelovitosti  Galileo  sustava  dobivaju  posebnu 
važnost  pri  nailasku  na  ciljano  mjesto  bušenja  i  pripremi  za  usidravanje  ili  spuštanje 
nogu  platformi  za  bušenje. 

3.2.3.  Financije,  baniorstvo  i  osiguranje 

Kako  internet  bankarstvo  uzima  sve  više  maha,  tako  i  cjelovitost,  autentifikacija  i 
sigurnost  poslanih  podataka  proizlaze  kao  glavno  pitanje  u  elektroničkoj  razmjeni 
dokumenata. 

Jedna  od  najvećih  briga  u  e-poslovanju  je  sigurnost  podataka  korisnika  u 
procesu  kupnje  što  zahtjeva  određene  sustave  kriptografske  zaštite.  Slično  tome,  e- 
bankarstvu  prijete  rizici  poput  falsificiranja  transakcija,  te  neovlaštenog  pristupa 
dokumentima,  računima  i  kreditnim  karticama.  Burzi  prijete  isti  rizici.  Ovjeravanje 
podataka  baziranih  na  legalno  dostupnim  vremenskim  referencama  smanjiti  će  te  rizike. 

Internet  sustavi  stvorili  su  potrebu  za  točnom  i  legalno  prihvatljivom 
dokumentacijom  koja  daje  detaljne  podatke  o  korisniku,  tipu  i  veličini  transakcije. 
Sustavi  elektronskih  potpisa  su  trenutno  u  upotrebi,  ali  će  vremensko  označavanje 
dramatično  povećati  sigurnost  ovih  sustava.  Galileo  povjerljiv  vremenski  signal  mogao 
bi  se  koristiti  kao  pouzdani  sustav  kriptografske  zaštite  koji  nudi  dodatnu  vrijednost 
sljedivosti  i  odgovornosti  pri  davanju  vremenskih  informacija. 

U  sektoru  osiguranja  Galileo  pruža  efektivni  način  kontrole  i  nadgledanja  vrijedne 
robe.  Neprekidno  praćenje  smanjuje  rizike  i  tako  koristi  osiguravajućim  društvima  i 
njihovim  strankama.  Galileo  usluge  ne  samo  da  omogućuju  legalno  prihvatljive 
informacije  već  pokreću  velik  broj  usluga  koje  se  odnose  na  osiguranje  mobilne  i 
nepokretne  imovine. 


3.2.4.  Poljoprivreda  i  ribarstvo 


Poljoprivredna  zajednica  cilja  na 
bolje  poljoprivredne  proizvode  uz  očuvanje 
okoliša  i  prihvatljiv  ekonomski  dobitak. 
Satelitska  navigacija  može  pridonijeti  u 
nadgledavanjima  uroda  i  raspodjeli  gnojiva, 
herbicida  i  insekticida  kako  bi  se  popunila 
područja  sa  slabijim  urodom  i  kontrolirali 
korovi  i  nametnici.  U  tom  slučaju,  Galileo 
prijemnici  se  mogu  jednostavno  instalirati 
na  poljoprivredna  vozila. 


Slika  9.  Primjena  Galileo  sustava  u  poljoprivredi 


Isto  tako  mogu  postojati  legalni  zahtjevi  farmerima  za  davanje  kartografskih 
dokaza  koji  pokazuju  točna  područja  obrađena  kemikalijama.  Druga  aplikacija  u 
poljoprivrednoj  domeni  je  bazirana  na  ovlaštenim  parcelinim  mjerenjima  putem  Galileo 
terminala  kako  bi  se  pružila  troškovno  efektivna  rješenja  za  korisnike  i  nadgledatelje. 

Sektor  ribarstva  će  u  sličnom  omjeru  imati  koristi  od  Galileo  sustava.  Osim 
svakodnevne  navigacije  i  poziciranja  plovila,  Galileo  može  pomoći  pri  nadgledanju  ribljih 
resursa.  Ova  usluga  može  biti  pojačana  podacima  iz  mora  i  okoline.  Ovlaštene  Galileo 
usluge  dopustiti  će  vlastima  da  potvrde  djelovanje  ribarskih  plovila  na  samo  naznačenim 
područjima.  Ovo  se  primjenjuje  tim  više  na  nacionalnim  razinama,  gdje  postoje  stroga 
pravila  o  neovlaštenom  pristupu  unutar  nacionalnih  granica  na  moru. 

Galileo  će  također  pružiti  načine  za  poboljšanje  vođenja  zemljišnih  knjiga  što  će 
pomoći  pri  stvaranju  legalne  sigurnosti  s  obzirom  da  su  katastarske  informacije  često 
netočne  ili  čak  nemoguće  za  nabaviti. 

3.2.5.  Osobna  navigacija 

Galileo  integriranje  s  komunikacijama  kao  primjena  u  uslugama  lociranja 
posebno  će  se  primijeniti  u  osobnim  ručnim  uređajima,  iliti  handheid  terminalima. 


Takvi  uređaji  će  odrediti  svoju  poziciju  koristeći  samo  Galileo  sustav  ili  u 
kombinaciji  s  drugim  sustavima.  Lokacijske  usluge  ovise  o  davateljima  usluga  ili 
mrežnim  operaterima  koji  znaju  poziciju  upućivanja  poziva  kako  bi  omogućio  prave 
informacije.  Podaci  poslani  na  korisničke  uređaje  moći  će  se  automatski  prilagođavati 
za  pružanje  usluga  na  zahtjev  kao  što  su  npr.  informacije  o  najbližim  restoranima, 
hotelima,  kazalištima  i  vremenskim  prilikama.  Ova  tehnika  je  posebno  važna  u  hitnim 
slučajevima  za  identifikaciju  pozivatelja  s  nejasnom  predodžbom  o  svojoj  lokaciji. 
Lokacije  mogu  biti  automatski  određene  i  prijavljene  najbližim  hitnim  službama.  Ovaj 
kocept  je  dio  razvoja  europskog  112  programa  za  pozivanje  u  hitnim  slučajevima. 

Praćenje  osoba  je  sljedeća  aplikacija  u  kojoj  bi  se  vanjske  službe  mogle  bolje 
koordinirati,  kao  npr.  u  slučajevima  medicinskih  službenika  pri  posjeti  pacijentima,  za 
policiju,  vatrogasna  kola  i  komercijalne  radnike.  Ova  usluga  može  se  općenito  koristiti 
za  kontrolu  i  koordinaciju  djelatnosti  u  grupama. 

Sustav  naplate  korištenja  usluga  mreža  mobilnih  komunikacija  može  se 
poboljšati  primjenama  naplate  na  osnovi  lokacije,  dopuštajući  zajedničke  tarife  za  manja 
područja.  Naplata  ovisna  o  lokaciji  može  se  proširiti  na  usluge  naplate  cestarina  i 
automatiziranih  turističkih  vodiča. 

3.2.6.  Hitni  i  l<rizni  slučajevi 

Ova  primjena  zahtjeva  brzo  vrijeme  odaziva  i  naj  efektivni  je  korištenje  izvora  kao 
primjerice  kod  šumskih  požara.  Policija  i  hitne  službe  također  trebaju  pouzdano  i  točno 
poznavanje  lokacije  poslanih  snaga  kako  bi  ih  efektivno  koordinirali,  što  je  posebno 
važno  u  kritičnim  slučajevima  kada  civilna  infrastruktura  nije  dostupna. 

Brzina  primjene  trenutnih  zamjenskih  modela  tada  postaje  ekstremno  važna,  a 
Galileo  signal  može  odraditi  osnovnu  ulogu  u  takvim  situacijama.  Ostale  krizne  situacije 
mogu  uključiti  poplave,  hitne  intervencije  na  moru,  proljevanja  nafte,  potrese  i  operacije 
humanitarne  pomoći. 


3.2.7.  Upravljanje  okolišem 

Dostupnost  novih  frekvencija  i  različitili  signala  povećati  će  mogućnosti  analize 
podataka  za  različite  namjene.  Galileo  usluge  mogu  pridonijeti  pri  prikupljanju  novih 
podataka  za  nove  istraživačke  eksperimente,  izradi  morskih  i  ledenjačkih  karata, 
studijama  plime,  struja,  morskih  razina  i  praćenju  ledenjaka.  Pomoći  će  pri  nadgledanju 
atmosfere  uz  analizu  vodene  pare  za  vremenske  prognoze  i  klimatske  studije,  kao  i 
ionosferska  mjerenja  za  radiokomunikacije,  svemirska  istraživanja  i  predviđanja 
potresa.  U  prirodi  se  može  pratiti  kretanje  divljih  životinja  kako  bi  se  sačuvala  njihova 
prirodna  staništa. 

3.2.8.  Geodetska  mjerenja 

Geodetski  sektor  pokriva  širok  spektar  korisnika:  za  kopnena  i  morska  mjerenja 
koja  se  koriste  pri  izradi  karata,  katastarskih  mjerenja,  hidrografije,  nadgledanja 
prirodnih  resursa,  morskih  seizmičkih  istraživanja  itd.  Neki  od  tih  korisnika  trenutno 
koriste  diferencijalni  GPS  (D-GPS)  koji  je  ograničen  dostupnošću  stanica  u  područjima 
interesa  i  jako  skup  za  krajnjeg  korisnika.  Galileo  će  pružiti  globalni  servis  s  točnošću 
unutar  metra  zahvaljujući  dodatnom  širenju  navigacijskih  podataka  s  kriptografskom 
zaštitom,  dometom  i  mjerenjem  vremena  sa  servisnim  garancijama.  Štoviše,  servisne 
garancije  će  otvoriti  nove  mogućnosti  u  poslovnim  situacijama  koje  uključuju  treću 
stranu  -  ugovori  između  javnih  vlasti  i  privatnih  kompanija  moći  će  pružati  ovlaštene 
geodetske  podatke  za  javnu  primjenu. 

3.2.9.  Rekreacija 

GPS  usluge  su  već  izrađene  za  rekreacijsko  letenje  i  jedrenje,  dok  će  ih  Galileo 
proširiti  na  osnovnu  navigaciju  preko  ručnih  uređaja  s  prikazom  karata  i  sekundarnim 
komunikacijskim  funkcijama.  Integracija  s  tehnologijom  mobilnih  komunikacija  otvorit  će 
nove  scenarije  za  aplikacije  osobne  mobilnosti.  Ključna  prednost  Galieo  sustava  je 
njegovo  usmjerenje  na  interoperabilnost,  što  će  mu  jednostavno  omogućiti  integraciju 
na  razinama  sustava  i  korisnika  s  postojećim  i  budućim  sustavima  kao  što  su  GSM 
(globalni  sustav  mobilne  komunikacije)  i  UMTS  (univerzalni  mobilni  telekomunikacijski 
servis). 


4.  GALILEO  I  OSTALI  NAVIGACIJSKI  SUSTAVI 

Globalno  poznati  standardi  signala  ITU-a  osnovica  su  za  prihvatljivost  i 
interoperabilnost  između  sustava  satelitske  navigacije. 

Galileo  će  svojim  signalima  i  kvalitetom  izrade  biti  u  mogućnosti  kombiniranja  sa 
svim  poznatim  GNSS  sustavima,  uključujući  GPS  i  GLONASS.  Kao  takav,  Galileo  će 
moći  poboljšati  svoje  usluge,  usluge  ostalih  sustava  i  ostvariti  dodatne  mogućnosti  pri 
razvoju  novih  tehnologija  za  implementaciju  ovih  sustava  globalno. 

Kao  temelj  Galileo  sustavu  važan  je  europski  sustav  poboljšanja  -  EGNOS,  koji 
uz  ostale  globalne  i  regonalne  sustave  poboljšanja  sustava  satelitske  navigacije  znatno 
povećava  učinkovitost  navigacijskih  signala  za  područje  Europe  i  cijeloga  svijeta. 


^esa 

1 

( 

^ 

Ej^ 

European  Gwstafionary 

Na 

igation  Overlay  Service 

Slika  10.  EGNOS  Logo 

GPS,  kao  trenutno  jedini  satelitski  navigacijski  sustav  sa  širom  primjenom  imati 
će  posebne  koristi  od  kombiniranih  usluga,  s  obzirom  na  njegove  dosadašnje  izvedbe, 
tehničke  nedostatke,  vojni  karakter  i  budući  razvoj  na  globalnom  tržištu. 

Kombinacija  Galileo  sustava  s  GPS-om  težiti  će  prema  jednom  globalnom 
navigacijskom  satelitskom  sustavu,  koji  će  zajedno  sa  sustavima  poboljšanja  jednog 
dana  postati  sustav  vrhunskih  performansi  i  bez  mogućnosti  otkaza  ili  pogrešaka. 


4.1.EGNOS 

EGNOS,  zajednički  projekt  europske  svemirske  agencije  (ESA),  Europske 
Komisije  i  EUROCONTROL-a  (europska  organizacija  za  sigurnost  navigacije  u  zračnom 
prometu),  prvi  je  europski  potlivat  u  području  satelitske  navigacije.  Kao  takav  njegova  je 
funkcija  pripreme  Europe  na  Galileo  usluge. 

EGNOS  je  europski  satelitski  sustav  za  povećanje  performansi  i  primarna  svrha 
mu  je  poboljšanje  pružanja  usluga  u  zračnom,  pomorskom  i  kopnenom  prometu  za 
korisnike  u  Europi.  Poboljšava  GPS  i  GLONASS  sustave  putem  diferencijalnih  korekcija 
kako  bi  ih  prilagodio  za  sigurnosno  kritične  aplikacije  kao  što  su  navođenje  zrakoplova  ili 
navigacija  brodova  kroz  uske  kanale. 

Uz  ove  primjene,  EGNOS  je  dizajniran  da  zadovolji  većinu  ostalih  potreba 
korisnika: 

o    Raspoloživost  je  poboljšana  slanjem  signala  identičnih  GPS-ovim  s  do  tri 
geostacionarna  satelita; 

o    Preciznost  je  poboljšana  na  1-2  m  horizontalno  (prije  oko  20  m)  i  3-5  m 
vertikalno; 

o    Cjelovitost  i  sigurnost  su  poboljšane  slanjem  uzbuna  korisnicima  unutar  6 
sekundi  ako  dođe  do  otkaza  u  GPS  sustavu. 

EGNOS  usluge  dostupne  su  za  zapadnu  Europu  i  Mediteran  od  2005.  godine  za 
aplikacije  koje  nisu  sigurnosno  kritične,  a  usto  se  može  proširiti  da  pokriva  i  druga 
područja  uključujući  Afriku,  Južnu  Ameriku  i  Aziju. 

Slične  inicijative  pokrenute  su  i  u  drugim  dijelovima  svijeta,  kao  američki  sustav 
poboljšanja  za  šire  područje  {Wide  Area  Augmentation  System  -  WAAS),  japanski 
sustav  poboljšanja  uz  korištenje  MTSAf  satelita  {MTSAT  Sateilite  Augmentation 
System  -  MSAS),  te  indijski  GAGAN  {GPS  Aided  Geo  Augmented  Navigation). 


MTSAT-  Multifunkcionalni  transportni  satelit -japanski  satelit  sa  funkcijama  meteorološke  i  aeronautičke  misije. 


EGNOS  pruža  interoperabilnost  sa  svim  navedenim  sustavima  za  l<orisnil<e  s 
GNSS  prijemnikom  u  određenim  regijama.  Za  primjenu  u  civilnoj  avijaciji  EGNOS 
zadovoljava  ICAO  globalne  standarde  te  također  pokriva  multi-modalni  transport  i 
mnoge  druge  netransportne  aplikacije. 

EGNOS  je  važan  instrument  za  stvaranje  iskustava  pri  uvođenju  Galileo  sustava 
uz  jedini  nedostatak  -  ne  pruža  dovoljnu  razinu  kontrole  nad  GNSS-om. 

Struktura  sustava 

EGNOS  se  sastoji  od  četiri  segmenta:  zemaljskog,  svemirskog,  korisničkog 
segmenta  i  lokacija  za  podršku. 

Zemaljski  segment  sastoji  se  od  GNSS  (GPS,  GLONASS,  GEO  -  geosinkrona 
ekvatorijalna  orbita)  RIMS-ova  (stanica  za  domet  i  nadgledanje  cjelovitosti)  koji  su 
spojeni  na  centre  za  kontrolu  misije  {MCC).  Centri  određuju  podatke  o  cjelovitosti, 
diferencijalne  korekcije  za  svaki  satelit  uz  pseudo  razmak,  ionosferska  kašnjenja  i 
generiranje  astronomskog  kalendara. 

Ove  informacije  se  šalju  u  obliku  poruke  prema  navigacijskim  zemaljskim 
kopnenim  stanicama  {Navigation  Land  Earth  Station  -  NLES),  te  se  šalju  uzlaznom 
vezom  zajedno  s  GEO  signalima  o  udaljenosti  prema  GEO  satelitima.  Zatim  GEO 
sateliti  šalju  te  podatke  silaznom  vezom  preko  frekvencije  GPS  veze  1  (L1)  s 
modulacijom  i  kodiranjem  sličnom  GPS-ovom. 

EGNOS  svemirski  segment  sastoji  se  od  geostacionarnih  transpondera  s 
globalnim  pokrivanjem,  a  baziran  je  na  INMARSAT-3  AOR-E  i  lOR,  te  ESA  ARTEMIS 
navigacijskim  transponderima. 

EGNOS  korisnički  segment  sastoji  se  od  EGNOS  standardnog  prijemnika  koji 
potvrđuje  izvedbu  signala  u  svemiru  i  skupine  prototipne  korisničke  opreme  za  civilnu 
avijaciju,  kopnene  i  pomorske  aplikacije. 


Lokacije  za  podršku  uključuju  platformu  za  potvrdu  razvoja  {Development 
Verification  Platform  -  DVP),  postrojenja  za  specifičnu  kvalifikaciju  aplikacije  {Application 
Specific  Oualification  Facility  -  ASQF)  i  postrojenja  za  procjenu  izvedbe  i  odjavu  sustava 
{Performance  Assessment  and  System  Cliecl<out  Facility  -  PACF). 

Ove  ustanove  potrebne  su  za  podršku  razvoja  sustava,  operacije  i  kvalifikaciju. 
EGNOS  elementi  biti  će  funkcionalno  nezavisni  od  Galileo  globalne  komponente  kako  bi 
se  izbjegli  poznati  modeli  otkaza. 

Usluge  sustava 

EGNOS  omogućuje  tri  tipa  usluga  koje  se  nude  kao  javni  servis: 

o    Usluge  mjerenja  udaljenosti  s  dodatnim  izvorima  sličnim  GPS-ovim 

o    Diferencijalne  korekcije  za  šire  područje 

o    Podaci  0  cjelovitosti  i  upozorenja  za  GPS  i  GLONASS  konstelacije 

lako  je  EGNOS  usluga  uvjetovana  dostupnošću  GPS-a,  predviđa  se  davanje 
ugovornih  veza  između  davatelja  usluga  i  nekih  korisnika  uz  servisne  garancije. 

Kombinacija  Galileo  SoL  usluga  s  EGNOS  servisima  je  od  posebnog  značaja  i 
pružiti  će  nezavisne  i  komplementarne  informacije  o  cjelovitosti  zasebno  za  Galileo  i 
GPS  konstelacije. 


Slika  1 1 .  Primjena  EGNOS  usluga 


4.2.  GPS 

Globalni  sustav  pozicioniranja  je  američki  sustav  koji  pruža  usluge  pozicioniranja, 
navigacije  i  mjerenja  vremena. 

Struktura  sustava 

GPS  se  sastoji  od  tri  segmenta:  svemirskog,  kontrolnog  i  korisničkog  segmenta. 
Svemirski  i  kontrolni  segment  razvija,  održava  i  koristi  američko  ratno  zrakoplovstvo. 

Svemirski  segment  se  sastoji  od  nominalne 
konstelacije  od  24  operativna  satelita  koji  odašilju 
jednosmjerne  signale  s  trenutnim  GPS  podacima  o 
poziciji  i  vremenu. 

Kontrolni  segment  sastoji  se  od  stanica  za 
kontrolu  i  nadgledanje  sustava  smještenih  širom  svijeta, 
koje  održavaju  satelite  u  njihovoj  orbiti  preko  povremenih 
komandnih  manevara,  a  ujedno  prilagođavaju  i  satelitske 
satove.  Stanice  slijede  GPS  satelite,  šalju  ispravljene 
navigacijske  podatke  i  održavaju  valjanost  i  status 
satelitske  konstelacije. 

Slika  12.  GPS  II  satelit 


Korisnički  segment  sastoji  se  od  opreme  za  prijem  GPS  signala  koja  prima 
signale  s  GPS  satelita  i  koristi  poslane  informacije  kako  bi  izračunala  trodimenzionalnu 
poziciju  korisnika  u  zadanom  vremenu. 

Usluge  sustava 

GPS  sateliti  pružaju  usluge  civilnim  i  vojnim  korisnicima.  Civilna  usluga  je 
otvoreno  dostupna  svim  korisnicima  na  svjetskoj  razini,  dok  je  vojna  usluga  dostupna 
samo  američkim  i  savezničkim  vojnim  snagama,  kao  i  ovlaštenim  Vladinim  agencijama. 


lako  se  kao  trenutni  jedini  potpuno  aktivan  GNSS  sustav  u  velikoj  mjeri  koristi  za 
civilne  primjene,  GPS  ima  nekoliko  nedostataka:  promjenjiva  točnost  pozicioniranja  i 
mala  pouzdanost. 

Regije  na  većim  geografskim  širinama,  preko  kojih  se  isprepliću  mnogi  zračni 
putevi,  nemaju  pouzdanu  pokrivenost.  Probijanje  signala  u  zgusnutim  područjima  i 
gradskim  centrima  je  također  nepouzdano.  Nadalje,  nadmoćni  vojni  karakter  GPS-a 
znači  da  uvijek  postoji  rizik  za  civilne  korisnike  da  budu  odsječeni  u  slučaju  krize. 
Ometanje  signala  postojećim  navigacijskim  sustavima  također  može  imati  katastrofalne 
posljedice,  posebno  onda  kada  nema  upozorenja  i  nikakve  trenutne  informacije  o 
pogreškama  korisnicima^. 

Iz  tog  razloga  razni  sustavi  za  poboljšanje  GPS  signala  dostupni  su  za  povećanje 
performansi  sustava  da  bi  postigli  zahtjevanu  razinu  upotrebe  za  korisnika.  Ovi  sustavi 
poboljšavaju  dostupnost  signala,  točnost  i  cjelovitost,  uz  bolju  izvedbu  nego  što  je 
moguća  uz  korištenje  osnovne  civilne  GPS  usluge.  Neki  od  istaknutih  sustava  su: 

o  Nacionalni  diferencijalni  GPS  sustav  {Nationvvide  Differential  GPS  System  - 
NDGPS):  zemaljski  sustav  poboljšanja  kojeg  koriste  i  održavaju  američka 
nacionalna  željeznička  organizacija,  američka  obalna  straža  i  nacionalna 
cestovna  uprava,  u  svrhu  povećanja  točnosti  i  cjelovitosti  sustava  na  kopnu  i 
moru; 

o  Sustav  poboljšanja  za  šire  područje  {VVAAS):  satelitski  sustav  poboljšanja  kojeg 
koristi  američka  nacionalna  zračna  uprava  {Federal  Aviation  Administration  - 
FAA),  u  svrhu  pružanja  navigacijskih  podataka  zrakoplovima  u  svim  fazama  leta. 
Ovaj  sustav  radi  u  suradnji  s  međunarodnom  organizacijom  za  civilni  zračni 
promet  (International  Civil  Aviation  Organisation  -  ICAO),  uz  ostale  slične  sustave 
kao  što  su  EGNOS,  GAGAN  i  MTSAT.  Danas  se  ove  mogućnosti  koriste  i  u 
širem  području  primjene  izvan  područja  avijacije; 


^  Kao  ekstreman  može  se  navesti  kanadski  primjer  u  zračnom  prometu  kada  je  GPS  signal  bio  prekinut 
na  više  od  80  minuta  s  naknadnom  greškom  u  pozicioniranju  od  200  km  čim  je  signal  ponovno 
uspostavljen. 


o  stanica  za  neprekidno  obavještavanje  {Continuously  Operating  Reference 
Station  -  CORS):  vođen  od  strane  nacionalne  morske  i  atmosferske  uprave,  služi 
za  arhiviranje  i  distribuciju  GPS  podataka  za  precizno  pozicioniranje  i  primjene 
atmosferskih  modela  uglavnom  naknadnom  obradom; 

o  Globalni  diferencijalni  GPS  {Global  Differential  GPS  -  GDGPS):  vrlo  precizni 
sustav  poboljšanja  GPS-a  razvijen  od  strane  laboratorija  za  mlazni  pogon 
nacionalne  uprave  za  aeronautiku  i  svemirska  istraživanja  {National  Aeronautics 
and  Space  Administration  -  NASA)  za  potrebe  pozicioniranja,  mjerenja  vremena  i 
određivanja  orbite  za  znanstvene  misije; 

o  Međunarodna  usluga  GNSS-a  {International  GNSS  Service  -  IGS):  mreža  od 
preko  350  stanica  za  nadgledanje  GPS-a  od  200  organizacija  u  80  zemalja. 
Njena  misija  je  pružiti  podatke  u  najvišoj  kvaliteti  i  proizvode  kao  standard  za 
GNSS  podršku  za  globalna  znanstvena  istraživanja,  multidisciplinarne  aplikacije  i 
obrazovanje,  a  također  i  za  omogućavanje  drugim  aplikacijama  za  dobrobit 
društvu. 

Postoje  i  drugi  sustavi  poboljšanja  GPS  usluge  dostupni  diljem  svijeta,  vladini  i 
komercijalni.  Ovi  sustavi  mogu  koristiti  diferencijalne  i  statičke  tehnike,  te  tehnike 
primjene  u  realnom  vremenu. 

GPS  je  demonstrirao  prednosti  satelitske  navigacije  do  te  mjere  da  je  u  SAD-u 
prozvan  petom  komunalnom  uslugom  uz  vodu,  struju,  naftu  i  telekomunikacije.  Vojni  i 
civilni  korisnici  razvili  su  ovisnost  o  ovom  sustavu  u  zavidnoj  mjeri.  Vojska  se  oslanja  na 
satelitsku  navigaciju  kao  znatnu  pomoć  pri  točnoj  dostavi  naoružanja  i  efektivan  nadzor  i 
kontrolu,  dok  se  civilne  aplikacije  postepeno  povećavaju,  posebno  za  osobne  potrebe  u 
vozilima  i  kod  mobilnih  telefona.  Unatoč  tome,  najveća  briga  za  korisnike  još  uvijek  je 
ranjivost  navigacijskog  signala. 


4.3.  Kombiniranje  Galileo  i  GPS  sustava 

Galileo  je  dizajniran  da  bude  kooperabilan  s  drugim  sustavima  i  kao  takav  će  u 
mnogim  slučajevima  biti  korišten  kao  dio  kombinirane  usluge.  Prepoznavanje 
kombiniranih  usluga  važno  je  kako  bi  se  zadovoljile  najzahtjevnije  korisničke  aplikacije, 
smanjile  slabosti  sustava  satelitske  navigacije  i  na  kraju  dobio  pristup  budućim  GNSS 
tržištima  i  proširilo  tržište  za  nove  pogodnosti. 

U  slučaju  garancije,  kombinirane  usluge  će  se  vjerojatno  regulirati  od  strane 
Galileo  operativne  kompanije,  koja  će  biti  odgovorna  za  kvalitetu  Galileo  izvedbe. 
Najočitiji  sustavi  s  kojima  će  Galileo  vršiti  kombinaciju  su  ostali  postojeći  GNSS  sustavi: 
GPS,  GLONASS,  SBAS  i  GBAS,  zato  što  dijele  mnoge  karakteristike  s  Galileo 
sustavom  koji  koristi  kombiniranje  na  korisničkoj  razini.  U  dodatku,  ti  GNSS  sustavi 
mogu  se  dalje  poboljšavati  preko  lokalnih  elemenata. 

Kombinacijom  Galileo  sustava  s  drugim  GNSS  sustavima  mogu  se  očekivati 
povećane  performanse  na  sljedećim  područjima: 

o  Dostupnost:  u  kombinaciji  Galileo  sustava  s  GPS-om  i  SBAS  sustavima  broj 
satelita  popeti  će  se  na  60-ak.  U  normalnim  urbanim  područjima  ovo  će  rezultirati 
povećanjem  dostupnosti  4  satelita  s  40%  na  više  od  90%; 

o  Točnost  pozicioniranja:  uz  dostupnost  u  urbanim  područjima  veže  se  bolja 
geometrija  satelita,  tj.  bolja  izvedba  pri  pozicioniranju; 

o  Cjelovitost:  SBAS  sustavi  uz  generiranje  signala  o  udaljenosti  daju  podatke  o 
cjelovitosti  za  GPS  i  GLONASS.  U  slučaju  da  aplikacija  traži  slanje  podataka  o 
cjelovitosti  dvaju  sustava  moći  će  to  postići  korištenjem  SBAS  sustava,  od  čega 
će  SoL  usluge  imati  znatnu  korist; 

o  Redundancija:  kombinacijom  usluga  s  odvojenih  i  potpuno  nezavisnih  sustava 
potpuna  redundancija  može  se  postići.  To  je  posebno  važno  za  SoL  aplikacije 
kojima  treba  potpuna  rezervna  kopija  sustava. 


Prvi    nalaz   Galileo   i   GPS    kombiniranih   performansi    usluga   izvedeni   su   s 
predviđenim  rezultatima  iz  Tablice  8,  uz  99%  dostupnosti  diljem  svijeta. 

Tablica  8.  Galileo  OS  i  GPS  kombinirane  performanse  usluga 

Znatna  poboljšanja  u  kombiniranoj  izvedbi  sustava  i  signalima  u  zavisnosti  su  od 
nekoliko  faktora: 

o  Veći  protok  podataka  pruža  usluge  o  cjelovitosti,  SAR  i  ograničene  komercijalne 
podatke; 

o  Širi  frekvencijski  pojas  E5A  zajedno  s  E5B  (u  odnosu  na  samo  L5  pojas),  te 
prihvaćanje  zajedničkog  signala  za  Galileo  L1  i  GPS  L1  otvorene  signale  daje 
veću  preciznost  signala; 

o    Nešto  jača  snaga  signala  može  poboljšati  operacije  u  zatvorenim  područjima; 

o  Poboljšane  tehnike  ionosferskog  modeliranja  pružaju  veću  točnost  za  korisnika 
jednofrekventne  usluge; 

o  Galileo  će  odašiljati  minimalno  tri  frekvencije  međunarodne  telekomunikacijske 
Udruge  {International  Telecommunication  Union  -  ITU),  dok  će  GPS  koristiti  dvije 
takve  frekvencije  uz  treću  nezaštićenu  vojnu  frekvenciju; 

o  Mehanizmi  kao  što  je  asimetrična  kriptografska  zaštita  transparentna  za  korisnike 
smatraju  se  da  će  zaštititi  korisnika  i  operatera  davajući  im  servisne  garancije. 


u  okruženju  s  prostorom  bez  prepreka  na  nebu  svaka  konstelacija  bi  dopustila  6 
ili  više  vidljivih  satelita.  To  daje  dovoljnu  redundanciju  za  ne-sigurnosne  aplikacije  za 
masovno  tržište. 

S  jednom  konstelacijom  autonomna  cjelovitost  prijemnika  je  marginalna  i  ne 
mogu  joj  se  povjeriti  SoL  aplikacije.  Dvije  interoperabilne  konstelacije  dopustiti  će 
prijemnicima  izračunavanje  između  dva  nezavisna  rješenja  i  kada  to  politički  uvjeti  budu 
dopuštali,  prijemnici  će  biti  slobodni  da  motre  24  GPS  satelita  i  30  Galileo  satelita  kao 
jedinstvenu  GNSS  konstelaciju. 

Teorijski  gledano,  rješavanje  pozicioniranja  biti  će  utvrđeni  u  velikoj  mjeri  i 
sposobnost  za  samoprovjeru,  tj.  cjelovitost  za  nevaljane  satelite  biti  će  puno  robusnija. 

Međutim,  Galileo  će  još  uvijek  trebati  svoju  autonomnu  sposobnost  dobivanja 
podataka  o  cjelovitosti  za  rijetke  slučajeve  kada  se  GPS  sustav  neće  moći  koristiti,  no 
zajednički  potencijal  u  vidu  cjelovitosti  bi  mogao  pružiti  ekstremno  visoku  razinu 
pouzdanosti  za  krajnjeg  korisnika. 

U  zaključku,  veća  dostupnost  pri  ometanom  okruženju  dopustiti  će  robusniju 
mogućnost  pozicioniranja  radi  veće  vjerojatnosti  čistog  vidnog  spektra  prema  dovoljnom 
broju  satelita. 


Slika  13.  Galileo  sateliti 


5.  ZAKLJUČAK 

Galileo  sustav  će  svojom  potpunom  implementacijom  sa  sigurnošću  postati 
najpouzdaniji  i  najtočniji  zasebni  sustav  za  globalnu  satelitsku  navigaciju,  počevši  od 
višegodišnjeg  rada  i  iskustva  europske  svemirske  agencije  i  uvođenja  EGNOS  sustava, 
do  današnjih  dana  kada  je  tek  GIOVE-B  uspješno  lansiran  i  spreman  zastupati 
cjelokupnu  konstelaciju. 

Infrastruktura  ovog  sustava  mnogo  obećava,  satelitski  atomski  satovi  najtočniji  su 
satovi  ikad  poslani  u  svemir,  s  malim  mogućnostima  za  pogreške  i  otkaza,  te  visokom 
razinom  sigurnosti.  Sama  konstelacija  od  30  satelita  omogućiti  će  globalnu  pokrivenost  i 
10  navigacijskih  signala  za  sve  vrste  korisnika.  Dobro  organizirani  i  zamišljen  zemaljski 
segment  omogućiti  će  nesmetani  protok  navigacijskih  informacija  između  satelita  i 
krajnjeg  korisnika.  Pritom  će  uvelike  pomoći  lokalni  i  regionalni  sustavi  poboljšanja  koji 
će  koristiti  diferencijalne  korekcije,  dodatne  signale  ili  njihovu  dodatnu  raspodjelu  kao 
dodane  vrijednosti  na  Galileo  uslugu.  Novom  generacijom  korisničkih  uređaja  mogu  se 
tek  naslutiti  spektri  aplikacija  za  simplifikaciju  svakodnevnog  življenja. 

Galileo  aplikacije  postati  će  dio  društvene  tehničke  infrastrukture,  uključujući 
sustave  za  odašiljanje  i  komunikaciju  o  kojima  ćemo  prilično  ovisiti.  Usluge  ovog 
sustava  prelaze  dosadašnju  jednostavnu  primjenu  određivanja  korisnikove  lokacije  i 
vremenske  definicije,  a  umjesto  toga  integriraju  nove  tehnologije  koje  će  zadovoljiti 
nadolazeće  korisničke  potrebe.  Svi  tipovi  usluga  naći  će  primjenu  u  mnogim  poljima 
ljudskog  djelovanja,  od  osnovnih  usluga  lociranja  kafića  i  restorana,  orijentacijskog 
trčanja  i  razonode,  do  usluga  čija  savršenost  garantira  očuvanje  ljudskih  života,  kao  kod 
preciznih  navođenja  zrakoplova  s  korištenjem  usluga  o  cjelovitosti  i  autentifikacijom 
signala.  Odvojeni  kanali  i  kriptografska  zaštita  pomoći  će  javnim  službama  kao  što  su 
policija  i  carina,  a  isto  tako  pomoći  u  zaštiti  sve  važnijih  digitalnih  informacija  u 
nadolazećem  porastu  e-marketinga.  Usluga  traganja  i  spašavanja  postizati  će  zasad 
nezamislive  rezultate  u  skoro  realnom  vremenu  i  postići  visoku  efektivnost,  time  i  veću 
vjerojatnost  uspješnog  spašavanja  ljudskih  života  i  prevencije  katastrofa. 


u  kombinaciji  s  ostalim  sustavima  nedostaci  svakili  od  sustava  će  se  znatno 
ispraviti,  a  čak  i  u  slučajevima  izostajanja  ostalih  sustava  Galileo  će  zadržati  visoku 
kvalitetu  signala.  U  slučajevima  kombinacije  Galileo  signala  s  GPS-om,  višestruka 
poboljšanja  su  evidentna,  točnost  pozicioniranja  je  dovedena  na  svega  nekoliko  metara, 
dok  su  servisne  garancije  i  dostupnost  sustava  zajamčeni.  Dodavanjem  lokalnih 
elemenata  dodatno  će  se  postići  preciznost  unutar  metra  i  povećati  pokrivenost 
navigacijskim  signalom.  Idealna  smjernica  stvaranja  jednog,  unificiranog  satelitskog 
sustava  s  konstelacijom  od  60  satelita,  u  neposrednoj  budućnosti  značiti  će  ništa  manje 
nego  jedan  korak  u  smjeru  nove  tehnološke  revolucije. 

Nove  aplikacije  se  otkrivaju  svakodnevno  i  predviđaju  se  da  će  privući  3  milijarde 
korisnika  sustava  satelitske  navigacije  do  2020.  godine. 


6.  POPIS  KRATICA 


AIS  -  {Automated  Identification  System)  automatizirani  sustav  identifikacije 

ASQF  -  {Application  Specific  Oualification  Facility)  postrojenje  za     specifičnu 

kvalifikaciju  aplikacije  (EGNOS) 

COSPAS       -  (Cosmicheskaya  Sistyema  Poiska  Avariynich  Sudov)  svemirski  sustav  za 
potragu  vozila  u  opasnosti 

CORS  -  {Continuously  Operating  Reference   Station)   stanica  za   neprekidno 

obavještavanje 

CS  -  {Commercial  Service)  komercijalni  servis 

DVP  -    {Development    Verification    Platform)    platforma   za    potvrdu    razvoja 

(EGNOS) 

EGNOS         -    {European    Geostationary    Navigatlon    Overlay    Sen/ice)    europski 
geostacionarni  sustav  za  poboljšanje  navigacije 

ELT  -    {Emergency   Location    Terminals)    terminali    za    lociranje    u    hitnim 

slučajevima 

EPIRB  -  {Emergency  Position  Indicating  Radio  Beacon)  radio  far  za  lociranje  u 

hitnim  slučajevima 

ERIS  -   {External  Region    lntegrity   System)   eksterni    sustav   za   regionalnu 

cjelovitost 

ESA  -  {European  Space  Agency)  europska  svemirska  agencija 

GAGAN         -  {GPS  Aided  GEO  Augmented  Navigatlon)  GEO  poboljšana  navigacija  uz 
pomoć  GPS-a 

GBAS  -  {Ground-Based  Augmentation  System)  zemaljski  sustav  poboljšanja 

GEO  -  {Geosynchronous  Equatorial  Orbit)  geosinkrona  ekvatorijalna  orbita 


GIOVE  -  {Galileo  In  Orbit  Validation  Element)  Galileo  provjera  elemenata  u  orbiti 

GLONASS     -     (GLObalnaya     Navigatsionnaya     Sputnikovaya     Sistema)     globalni 
navigacijski  satelitski  sustav 

GA/SS  -  {Global  Navigation   Sateilite   System)   globalni   navigacijski   satelitski 

sustav 

GOC  -  {Galileo  Operating  Company)  Galileo  operativna  kompanija 

GPS  -  {Global  Positioning  System)  globalni  sustav  pozicioniranja 

GSM  -  {Global  System  for  Mobile  Communications)  globalni  sustav  mobilnih 

komunikacija 

GSS  -  {Galileo  Sensor  Station)  Galileo  senzorska  stanica 

GSSF  -  {Galileo  System  Simulatlon  Facility)  Galileo  postrojenje  za  simulaciju 

GSTB  -  {Galileo  System  Test  Bed)  Galileo  platforma  za  ispitivanje 

GSVF  -  {Galileo  Signal  Validation  Facility)  Galileo  postrojenje  za  potvrđivanje 

signala 

ICAO  -  {International  Civil  Aviation  Organisation)  međunarodna  organizacija  za 

civilno  zrakoplovstvo 

IGS  -  {International  GNSS  Service  )  međunarodna  usluga  GNSS-a 

IMG  -     {International     Maritime     Organisation)     međunarodna     pomorska 

organizacija 

INMARSAT   -  {INternational  MARitime  SATeIlite  Organisation)  međunarodna  pomorska 
satelitska  organizacija 

ITU  -        {International         Telecommunication         Union)         međunarodna 

telekomunikacijska  Udruga 

UM  -  {Local  lntegrity  Monitor)  sustav  lokalnog  nadgledanja  cjelovitosti 


LORAN-C      -  {LOng  RAnge  Navigation)  sustav  navigacije  velikog  dometa 

MASER         -    {Microvvave    Amplification    by    Stimulated    Emission    of    Radiation) 
mikrovalna  amplifikacija  kroz  stimuliranu  emisiju  radijacije 

MCC  -  {Mission  Control  Centre)  centar  za  kontrolu  misije 

MEO  -  {Medium  Earth  Orbit)  srednja  zemljina  orbita 

MSAS  -  (MTSAT  Sateilite  Augmentation  System)  sustav  poboljšanja  uz  korištenje 

MrS>Ar  satelita 

MTSAT  -  {Multifunctional  Transport  Sateilite)  multifunkcionalni  transportni  satelit 

NLES  -  {Navigation  Land  Earth  Station)  navigacijska  zemaljska  kopnena  stanica 

NSGU  -  {Navigation  Signal  Generation  Unit)  jedinica  za  generiranje  navigacijskog 

signala 

OS  -  (Open  Service)  otvoreni  servis 

PACF  -  {Performance  Assessment  and  System  Checkout  Facility )  postrojenje  za 

procjenu  izvedbe  i  odjavu  sustava  (EGNOS) 

PHM  -  {Passive  Hydrogen  MASER)  pasivni  vodikov  MASER 

PRS  -  {Public  Regulated  System)  javno  reguliran  servis 

RAFS  -  {Rubidium  Atomic  Frequency  Standard)  rubidijev  atomski  frekvencijski 

standard 

RAIM  -  {Receiver  Autonomous  lntegrity  Monitoring)  autonomno  nadgledanje 

cjelovitosti  u  prijemniku 

RIMS  -    {Ranging    and    lntegrity    Monitoring    Station)    stanica    za    domet    i 

nadgledanje  cjelovitosti 


RIS 


-  {River  Information  System)  sustav  informiranja  na  rijekama 


RNSS 


-  {Radio  Navigation  Sateilite  Service)  radio-navigacijska  satelitska  usluga 


SAR 


{Searcti  And  Rescue)  traganje  i  spašavanje 


SARSAT       -   {Searcti    and  Rescue    Sateilite-Aided   Traci<ing)    satelitsko    praćenje 
traganja  i  spašavanja 

SBAS  -  {Sateilite  Based  Augmentation  System)  satelitski  sustav  poboljšanja 

S/S  -  {Signai  in  Space)  signal  u  svemiru 

SoL  -  {Safety  of  Life)  očuvanje  života 

SSPA  -  {Soiid  State  Povver  Ampiifier)  poluvodičko  pojačalo  snage 

TEN  -  {Trans-European  Networl<)  trans-europska  prometna  mreža 

TT&C  -  {Traciiing,  Teiemetry  and  Command)  praćenje,  telemetrija  i  upravljanje 

ULS  -  {Up-Unl<  Station)  stanica  za  uzlaznu  vezu 

L/MTS  -  {Universai  l\^obiie    Teiecommunications   Service)   univerzalni    mobilni 

telekomunikacijski  servis 


WAAS 


-  {Wide  Area  Augmentation  System)  sustav  poboljšanja  za  šire  područje 

